Gourskej - Wikipedia\nAr gourskej, pe ar pik-skej, ar pik-virgulenn, a zo un arouezenn boentaouiñ — ; — hag a dalv da verkañ un ehan (hiroc'hig eget an hini degaset gant ar skej) dre gomz ha da rannañ elfennoù 'zo dre skrid.\n2 El lennegezh vrezhonek\n3 Arouezennoù poentaouiñ all\n"II. AR POENTADUR\n89. N'eus netra o tisheñvelout ar brezhoneg diouzh\nyezhoù all kornog Europa, ha dreist-holl diouzh ar galleg,\ne-keñver ar poentaouiñ. An hevelep arouezioù a vez graet\nganto en hevelep degouezhioù. A-se, ne vo kavet amañ da\nheul nemet un notennig bennak dre vras." Tennet eus Yezhadur bras ar brezhoneg gant Frañsez Kervella, [[Skridoù Breizh], 1947, pajenn 58.\na-raok ar gourskej : un esaouenn voan\ne galleg Kebek: esaouenn ebet, pe esaouenn voan (peuzdizimplij).\ne galleg Suis : esaouenn ebet er fedoù.\nwar-lerc'h ar gourskej : un esaouenn varzekaat\ner yezhoù all eus kornaoueg Europa (saozneg, spagnoleg, alamaneg, nederlandeg, italianeg…) :\na-raok ar gourskej: esaouenn ebet.\nwar-lerc'h ar gourskej : un esaouenn.\nFrazenn skouer lizherennaouet hervez doare galleg Bro-C'hall:\n"War e vurev eman dispaket-holl ar Pravda, etre div voutailhig Guinness goullo[esaouenn];[esaouenn]daou gantolor o veilhañ ur c'horf marv." (Brestiz o Vreskenn gant Yann Gerven, Al Liamm, 1986 p. 8).\nEl lennegezh vrezhonekAozañ\nGant Jarl Priel e c'haller kaout ur gentel war ar poentaouiñ (Kazh ha Logodenn, Al Liamm, niverenn 90, Genver-C'hwevrer 1962, pajenn 38) pa laka e dudenn WULLFEN da zezrevell ul lizher d'e sekretourez :\n[...] ?... Kabiten Schellenberg, skej, ha war al linenn-all...\nN' eus nemet naontek anv war ho roll, pik-skej ; dibabet am\neus ur brogarour all, skej, ha setu amañ e anv, daoubik :\nLindblad Erik, skej, niverenn trizek ha pevar-ugent war al\nlevr bras. Pik. [...].\nArouezennoù poentaouiñ allAozañ\nDe la Punctuation de la Langue Francoyse. gant Estienne Dolet, 1540\n↑ Lexique des règles typographiques en usage à l'imprimerie nationale, 1990, p.149.\n↑ Gant an Association suisse des typographes eo erbedet ober gant un esaouenn voan, met ral-ral eo an implij-se \n↑ Lexique des règles typographiques en usage à l'imprimerie nationale, 1990, p.20.\nAdtapet diwar « https://br.wikipedia.org/w/index.php?title=Gourskej&oldid=1749967 »\nDernière modification le 1 Mez 2017, à 09:41\nKemmoù diwezhañ degaset d'ar bajenn-mañ d'an 1 Mez 2017, da 09:41.


Kaozeal:Protogenoi - Wikipedia\nMa vije roet un anv brezhonek d'ar pennad ne vije ket ret reiñ displegadennoù hir db ar yezh a-raok displegañ petra eo danvez ar pennad, hag aesoc'h e vije da lenn ha da gompren udb. Bianchi-Bihan 21 Kzu 2007 da 17:20 (UTC)[respont]\nUn termen brudet a-walc'h eo "protogenoi". hag ur c'hinnig evit e dreiñ: "Doueed ha Doueezed kentañ-c'hanet mitologiezh Hellaz" marteze? Ur rummad resis eo ar brotogenoi evel ma tispleger en destenn e-touez an holl doueed ha doueezed bet lakaet da doueed ha douuezed kentañ hervez barhed ha skrivagerion hellaz da heul. sklaer an titl evit a neb a fell dezhe deskiñ diwar o fenn (renket e meur a rummad all emañ ar Brotogenoi - n'eo ket diaes-tre o c'hlask hag o c'havout e mod all neuze) ha sklaer an displegadenn. Neal (Kaozeal) 21 Kzu 2007 da 17:38 (UTC)[respont]\nD'am soñj eo d'al lennerien da varn ha sklaer eo an displegadenn, ne larin ger peogwir e vo kavet hini pe hini da laret n'on ket neptu. Met alioù all a vo kavet marteze, ma kred lod sevel o mouezh.\nKomzomp eus fedoù: daou bennad zo e saozneg, unan anezho a ra gant an titl en:Protogenoi, anavezet gant ar bed saoznek a-bezh moarvat (nemet ar re a lenn ar pennad all en:Greek primordial gods). N'eo ket ken desket ar spagnolegerien nag ar c'hallegerien a rank ober gant gerioù en o yezh.\nMa vije un droidigezh e kinnigfen un dra verr: doueed kentañ Hellaz, a vez komprenet aesoc'h gant ma bugale (ha gant ho re), ar re nemeto na studiont ket gregach er vro-mañ moarvat. Bianchi-Bihan 21 Kzu 2007 da 18:01 (UTC)[respont]\nYa, daou bennad e saozneg bet kentuezet o danvez ganin e brezhoneg hag evel-hen e c'heller ober gant an adkas bet savet ganit - a-hendall n'hallfer ket dre m'eo n'eo ket kevat "doueed kentañ" (kalz ledanoc'h evel ma komprener dre lenn an destenn) ha "protogonoi". Neal (Kaozeal) 21 Kzu 2007 da 18:16 (UTC)[respont]\nSellit ivez ouz Kaozeadenn Rummad:Dodekatheon evit chom hep rankout adksrivañ an hevelep arguzennoù div wezh. Neal (Kaozeal) 21 Kzu 2007 da 18:16 (UTC)[respont]\n2 Kemmadur pe get?\n4 "Protogened": Pelec'h emañ an dalc'h?\n5 Galaktofaged: fent\nTroidigezh[kemmañ ar vammenn]\nN'on ket sur da gompren an evezhiadenn. Mar deo eus un droidigezh resis eus Protogenoi ez eus kaoz, e c'haller lavarout n'eo ket resisoc'h an droidigezh er yezhoù all (n'eus nemet e saozneg e reer gant Protogenoi evel titl), ha dreist-holl n'eus ket ezhomm eus un droidigezh ger ha ger evit sevel titl ur pennad, gant ma vo sklaer an titl, ha sklaer ar pennad.\nEr ger Protogenoi (n'emañ ket ar ger em Dictionnaire de la mythologie grecque et romaine, Larousse, 1998, 2005) ne welan-me nemet teñvalijenn an Erebos, met hiroc'h ne larin ket .\nPa lenner Anagke (Didec'husted) - benel eo ret kompren Ananke?\nBianchi-Bihan 22 Kzu 2007 da 05:39 (UTC)[respont]\nMarteze a-walc'h ne oa ket sklaer ma displegadenn: e saozneg e reer (war ar wikiepdia) an diforc'h etre "protogenoi diouzh un tud (strishoc'h) ha "primordial gods (ledanoc'h e ster). er pennad e brezhoneg em eus klasket kenteuziñ an daou o tisplegañ dreist-holl da betra e ra dave an termn "protogenoi" hag en ur vennegiñ al liamm etre ar brotogenoi en un doare strizh hag an doueed kentañ hervez skriveregion resis. n'on ket chalet gant ma vo troet pe get, met d'am soñj n'eo ket kevatal "protogenoi" ha "doued kentañ" diouzh un tu ha diouzh an tu all ec'h eo protogenoi un tremen teknikel anavezet war an dachenn-mañ (gant an dud a bld gant an dachenn-mañ evel-just). hag ur politikerezh ez eus a-enep da implij termenoù estren? Neal (Kaozeal) 22 Kzu 2007 da 08:20 (UTC)[respont]\ns.o. ivez: Kaozeal:Potamoi. Neal (Kaozeal) 22 Kzu 2007 da 08:27 (UTC)[respont]\nAdlavarout a ran, peogwir eo ret, n'eus ket ezhomm da dreiñ ger-ha-ger, ha n'eus nemet ober evel en holl yezhoù nemet ar saozneg. Em yezh bemdez e larfen n'eo ret lakaat skouer ar saozneg über alles met amañ ez eo ret diwall peseurt gerioù implij, neuze e larin: da uhelañ skouer dreist ar re all. Bianchi-Bihan 22 Kzu 2007 da 13:15 (UTC)[respont]\nKemmadur pe get?[kemmañ ar vammenn]\nAmreizh eo an dibenn gourel liester gresianek "-oi" (da lâret eo n'eo ket -(i)où evel "tad-où"). me gave din e vefe graet ar c'hemamdur gant seurt anvioù e brezhoneg da heul ar ger-mell. Goût a ran ez eus anezhañ un termen estren met bevoc'h eo c'hoazh ar c'hemmadurioù zoken gant seurt termenoù estren e brezhoneg evit e kembraeg da skouer. Ur goulenn n'o ket n'on ket chalet na gant an eil stumm na gant egile. Neal (Kaozeal) 22 Kzu 2007 da 08:48 (UTC)[respont]\nLa coca e spagnoleg a zo ar c'hoka e brezhoneg. Me larfe sistem k/c'h evit an anvioù estren hep dibenn brezhonek (met un tsigan, an dziganed abalamour d'an dibenn ed). Bianchi-Bihan 22 Kzu 2007 da 13:19 (UTC)[respont]\nYa, merteze e vije gwell ober gant an dibenn brezhonek -ed: "protogened" kement hag ober. Ha mat e vefe dit? un diskoulm hanter-hent etre ar stumm gresianek orin rik hag an droidigezh vrezhonek. Neal (Kaozeal) 22 Kzu 2007 da 13:56 (UTC)[respont]\nIjinañ[kemmañ ar vammenn]\nGwashañ tra eo ar gerioù ijinet, evel Lukius ha Protogened, ha n'int na kig na pesked. Protogenoi a zo gregach mat, ma n'eo ket an dibab gwellañ: ne vez ket kaoz eus Protogens e saozneg moarvat? Protogened zo digomprenusoc'h c'hoazh, ha n'en deus diazez ebet er yezh evel-just. Ret eo gouzout paouez da ijinañ gerioù diezhomm. Ne vint implijet gant den ebet. Bianchi-Bihan 22 Kzu 2007 da 14:23 (UTC)[respont]\nIjinet eo ar stumm "protogened" (kv. "Titaned") koulz hag an droidigezh - pe awenet eo bet an droidigezh gant an aotrou doue? Ijinet eo bet hag e vez c'hoazh meur a stumm e brezhoneg gwezhall hag hiziv gant tud barrekoc'h evidomp ni ha tud divarrekoc'h evidomp ni: perak ne vefe ket ijinet seurt stummoù hervez skouer ijinadennoù all? arabat klask un diskoulm n'eus forzh penaos - klaskomp kas ar gudenn ar pellañ posubl. Ne gomprena ket tre perak c'heller ober gant "Titaned" (pajenn krouet ganit - tremen bet ijinet gant unan bennak un deiz bennak, rak d'am soñj n'eo ket hennezh ur ger hengounel implijet gant ar vrezhonegerion a-vihanig abaoe keit all...) kentoc'h evit "Titanes" (Τιτάν > Τιτᾶνες) met n'haller ket ober heñvel gant "Protogened" e lec'h "protogenoi". Neal (Kaozeal) 22 Kzu 2007 da 14:39 (UTC)[respont]\nMa sellfes ouzh ar pennad Titan e Geriadur Rostren e c'hallfes c'hoarzhin: ne oa ket da vrezhonekaat, peogwir eo brezhonek dija. Bianchi-Bihan 22 Kzu 2007 da 17:46 (UTC)[respont]\nIjinet gant Rostren neuze? Feiz nann 'vat! Nann, sur-mat e oa bet klevet gantañ e genoù ula labourer-douer... Gwezhall e vze kaozeet kalz muioc'h diwar-benn Hellaz kozh gant Yann Vrezhoneger war a seblant. Hag ar stummoù all meneget pelloc'h? Neal (Kaozeal) 22 Kzu 2007 da 17:54 (UTC)[respont]\n"Protogened": Pelec'h emañ an dalc'h?[kemmañ ar vammenn]\nNe welan ket tre pelec'h emañ an dalc'h gant implijout ar stumm "Protogened". Abegoù:\nGant gerioù gresianek all eo bet heuliet an hevelep patrom evit o brezhonekaat: kelf gresianek + dibenn brezhonek, d.s.: Galaktofaged (bet savet gant Bianchi-Bihan); Naiadezed (idem.); Nimfezed (idem.); Hamadriadezed (idem.); Pleiadezed (idem.). Pelc'h emañ an diforc'h - ha n'on ket evit lonkañ e vefe "brudetoc'h" e-touez ar vrezhonegerion "Galaktofaged" hag "Hamadriadezed" evit "Protogened"...\nAnavezet-mat eo, d'am soñj atav, ar gwriziennoù gresianek a gaver er c'helf-mañ, d.l.e.:\nπρωτό- ("kentañ"), d.s "prototype", "protozoa"\nγέννησις ("genel" > γέν-: hevelep orin??!!), d.s "genetic", "genesis", "gene", "geneology" (skouerioù e saozneg: anavezet gant ar vrezhonegrion dre ar galleg hep mar ebet).\nAbegoù kontrol resis?\nA galon, Neal (Kaozeal) 22 Kzu 2007 da 17:17 (UTC)[respont]\nKaoz zo bet eus an nimfezed hag all pell zo, gerioù zo e-barzh Geriadur Vallée. Sellout ouzh ar pajennoù kaozeal.\nPrest on da gaout alioù db penaos treiñ Galaktofaged. Ha da gaozeal eus se war ar bajenn-hont. Bianchi-Bihan 22 Kzu 2007 da 17:46 (UTC)[respont]\nN'on ket chalet gant an tremenoù-se na tamm ebet rak war a welanint bet savet en un doare poellek-tre o toujañ da reolñennoù morfologel boas ar brezhoneg bet lakaet e pleustr gwezh ha gwezh all evit brezhonekaat gerioù amprestet digant yezhoù estren. N'eo ket kaozeal diwar ar fenn eo a fell din ober, evel ma komprenez mat-tre, met kentoc'h klask kompren perak e c'heller ijinañ gerioù resis war un dachenn bennak o lakaat da dalvezout reolennoù resis met n'haller ket heuliañ an hvelep skouer gant gerioù all. Marteze peogwir eo bet ijinet lod ganit (da vezañ degemeret evel-just) ha lod all ganin (da vezañ skarzhet evel-just), pe marteze a-walc'h ivez peogwir implijout ar stumm "protogened" a dalvezfe kement ha diskoulmñ ar gudenn resis-mañ ha gllout mont war-raok?\nBoñ, sklaer an traoù evidon. O c'hortoz ali ar re neuze. Neal (Kaozeal) 22 Kzu 2007 da 18:00 (UTC)[respont]\nDiskouez din peseurt gerioù am eus ijinet. A-hend-all n'eo nemet ur falstamall.\nMa kerez e rin listenn ar gerioù ijinet ganit da geñveriañ. Bianchi-Bihan 22 Kzu 2007 da 18:14 (UTC)[respont]\nYAWN: Gra ma kerez, da afer-te an hini eo m'ac'h eus amzer da goll. Amañ avat n'eo ket hennezh an dalc'h. Evit ar wezh diwezhañ: perak n'haller ket (kenderc'hel da) sevel stummoù brezhonekaet evel "Protogened" diwar an hevelep patrom kelf gresianek + dibenn liester brezhonek -ed dres evel m'eo bet graet meur a wezh all dija (er geriadurioù pe get...) ha ganit-te ivez. Neal (Kaozeal) 22 Kzu 2007 da 18:24 (UTC)[respont]\nRoet em eus ma ali: echu ganin. Pa grog an dud da vezañ dichek.Bianchi-Bihan 22 Kzu 2007 da 18:28 (UTC)[respont]\nGalaktofaged: fent[kemmañ ar vammenn]\nBremañ e teu da soñj din (ret e oa bet din gwelout an tamm diverket gant Benoni evit kaout soñj) em boa kavet fentus an anv (ha n'ouzon ket ha pennadoù zo er wikipediaoù all), ha n'em boa ket bet c'hoant da dreiñ: blaz Rabelais a gaven gant ar ger. Met ar fent ne blij ket d'an holl. Met se a ouien dija abaoe pell zo: []. Diverkañ ar fent: [].Bianchi-Bihan 22 Kzu 2007 da 18:14 (UTC)[respont]\nWar un holloueziadur emeur amañ ha pas war ur fentopedia. Benoni (Kaozeadenn) 22 Kzu 2007 da 18:19 (UTC)[respont]\nUr rummad: fent zo koulskoude, graet evit ar chas (bulldog hag all)? Bianchi-Bihan 19 Gen 2008 da 13:48 (UTC)[respont]\nAdtapet diwar « https://br.wikipedia.org/w/index.php?title=Kaozeal:Protogenoi&oldid=282979 »\nKemmoù diwezhañ degaset d'ar bajenn-mañ d'an 19 Gen 2008, da 13:48.


Labourioù | SDE35\nHor filierenn Energiezhioù Nevezadus 100%\nHor framm PEBreizh\nServij publik an tredan\nKuzuliañ a-fet kenstagañ tredan\nRéclamation sur la qualité du réseau\nServij publik ar gaz\nUn den prevez\nUn oberer a bouez eo SDE35 evit terkañ an tiriad en Il-ha-Gwilen. Gantañ emañ ar gefridi bublik evit skignañ tredan en departamant a-bezh, rak-se eo mestr an oberiadur evit :\nastenn ar rouedad skignañ tredan abalamour da respont da ezhommoù an dud (sevel tiez nevez pe adkempenn anezho), al lodennaouegoù, an takadoù obererezh…\nlemel ar rouedadoù tredan, pellgomz ha goulaouiñ foran diwar wel\nkreñvaat ha suraat ar rouedadoù, er c’humunioù war ar maez hepken\nBep bloaz e vez lakaet ouzhpenn 25 milion a euroioù well-wazh evit ar rouedadoù, ar pezh a ya d’ober ouzhpenn 1 000 chanter. Fiziet e vez al labour seveniñ e-barzh embregerezhioù hag a vez dibabet dre ur galv da ginnigoù ; diwar se e vez degaset labour war-eeun da dost da 500 a dud.\nAl labourioù sevenet war ar rouedad tredan\nTermenet eo an doare d’ober al labourioù war ar rouedad, koulz tredanvarr izel ha tredanvarr krenn, gant ar gevrat aotreadur. Dasparzhet e vez al labourioù etre SDE35 hag ar stal aotreet Enedis, diouzh o natur ha diouzh ma vezer en ur gumun war ar maez pe en ur gêr vras.\nEvit gouzout penaos e vez skoazelloù arc’hant digant SDE35 diouzh al labourioù a vez sevenet, sellit ouzh sturlevr ar skoazelloù.\nEvit gouzout piv eo an den-dave e SDE35 evit ho takad, sellit ouzh kartenn an takadoù.\nGuides des aides 2020\nRépartition de la maîtrise d'ouvrage.pdf\nLugañ ha kenstagañ\nKenstagañ a vez graet evit gallout kevreañ ur staliadur ouzh ar rouedad skignañ tredan publik. Kenstagañ a dalvez un obererezh lugañ d’an nebeutañ, sevenet gant Enedis, met ezhomm a vez a-wechoù da astenn ha/pe da greñvaat, ar pezh a vez graet gant SDE35 pe Enedis.\nAl lugelladur eo al lodenn eus ar rouedad a zo en argrec’h d’an disjunter pe d’ar benveg troc’hañ a zo war an harz gant ar rouedad skignañ publik. Evit lugañ e vez paeet ar skodenn war-eeun da Enedis gant ar goulenner.\nGraet e vez ar goulennoù kenstagañ dre ar savenn Enedis :\nPour les particuliers : 09 69 32 18 41\nPour les collectivités : 09 69 32 18 42\nAstenn ar rouedad tredan\nAn astennoù a vez graet evit kevreañ ur staliadur ouzh ar rouedad skignañ tredan publik. Diouzh ar c’hreñvder e vez ret a-wechoù kreñvaat ar rouedad.\nSDE35 a sikour ar c’humunioù da gêraozañ evel mestr an oberiadur evit kement a sell ouzh astenn ar rouedadoù tredan evit ezhommoù nevez evel lodennaouegoù, takadoù obererezh, tud prevez, savadurioù kumunel…\nGant un astenn a-hiniennoù e c’haller pourchas tredan d’un ti prevez pe evit div lodenn d’ar muiañ…\nGant un astenn a-stroll e c’haller pourchas tredan d’an takadoù obererezh ekonomikel, d’an takadoù labour-douar, d’al lodennaouegoù…\nEvit gouzout peseurt difraeoù ober diouzh ho raktres, sellit ouzh hor fichennoù pleustrek.\nDegemer Astenn e SDE35\nRoll an teulioù da bourchas ha da adkas.\nPour les extensions individuelles <= 2 lots\nCERFA de la demande d’urbanisme\nDate d’emménagement souhaitée\nToutes autres informations pouvant être utiles\nÀ renvoyer à raccordement@sde35.fr\nPour les raccordements collectif > 2lots\nPuissances totales envisagées pour l’aménagement\nZonage des tranches\nMaitrise d’ouvrage de l’opération\nÀ renvoyer à etudes@sde35.fr\nLemel diwar wel\nLemel diwar wel kenurzhiet eo lakaat, war ar memes tro, ar rouedadoù tredan, goulaouiñ foran ha pellgehentiñ a zo en aer, da dremen dindan zouar. Gant al labourioù-se e vez sikouret suraat ar rouedadoù, berraat ar mareoù troc’h ha kaeraat kreiz ar c’hêrioù.\nSevel a ra ar strollegezh he goulenn dre skrid digant SDE35 abalamour da gaout ur raktres berr-ha-berr (APS)\nKerkent ha resevet an APS gant priz rakjedet al labourioù e vez kendivizet gant ar strollegezh a-raok aprouiñ ar raktres ha neuze goulenn ma vo graet ur studiadenn dre ar munud\nSDE35 a ro lañs d’ar studiadenn dre ar munud war ar raktres\nUr wech graet ar studiadenn, a verker enni peseurt dafar goulaouiñ foran a zo bet dibabet ha raktres ar rouedad pellgomz dre ar munud, e rank ar strollegezh kemer un diviz evit aprouiñ an teuliad\nGoude bezañ resevet diviz ar strollegezh hag hec’h engouestl da vat, e vez sellet ouzh an teuliadoù hag asantet d’ar skodennoù arc’hant gant Burev ar sindikad\nSDE35 a grog gant al labourioù\nRoll an teulioù da bourchas\nEmprise de l’effacement\nDates de début et fin des travaux souhaitées\nNombre de tranche sur l’effacement,\nKreñvaat ha suraat\nKreñvaat eo lakaat barregezh ar rouedad tredan da vont diouzh ezhomm an implijerien. An traoù d’ober war o zro kentañ-wellañ : digreskoù tredanvarr en tu all da 10% a-fet pourchas, re a vec’h gant ur post treuzfurmiñ pe diaezamantoù er rouedad diwar stankted.\nSuraat ar rouedadoù eo lemel tamm-ha-tamm ar rouedadoù tredanvarr izel en aer gant orjalennoù dizolo pa’z int ar rouedadoù breskañ ha kizidikaat ouzh an elfennoù diavaez, lec’h ma c’hall traoù zo mont a-dreuz an aliesañ. Savet e oa bet rouedadoù seurt-se e-leizh er bloavezhioù 1950, pa oad krog gant an tredanaat. En o flas e vez staliet rouedadoù difuet danzouar pe rouedadoù tortiset en aer.\nKreñvaat ha suraat ar rouedad tredan a sikour gwellaat kalite an tredan a vez skignet.\nDivizet e vez an oberoù suraat gant SDE35 asambles gant Enedis, dre ur steuñv programmiñ war 4 bloaz. Gant SDE35 e vez sevenet hag arc’hantet 100 % eus al labourioù er c’humunioù war ar maez ha gant ENEDIS e vez arc’hantet ha sevenet al labourioù er c’hêrioù.\nENEDIS, merer ar rouedad, a sell pizh ingal ouzh live an tredanvarr war an ostilhoù hag ober a ra war-dro diarbenn an ezhommoù kreñvaat. Daoust da se e c’hall ar pratikoù mont e darempred gant o fourchaser energiezh pa welont cheñchamantoù bras gant an tredanvarr a vez degaset dezho. Gwiriet e vez ar goulennoù gant ar pourchaser a ro keloù d’ar pratikoù war ar pezh a vo graet da neuze.\nRe izel eo an tredanvarr, troc’hoù a vez alies ? Gallout a rit reiñ deomp da c’houzout gant ar furmskrid klemm da vezañ leuniet ganeoc’h ha kaset deomp goude.\nDemandeur : Nom, Prénom, Adresse, Téléphone et Adresse mail\nLocalisation de la plainte : Adresse ou Références cadastrales de la parcelle.\nEvit anaout an difraeoù a glot gant ho raktres, sellit ouzh hor fichennoù pleustrek\nMestroni ar goulenn tredan er rouedad\nUn obererezh Mestroni ar Goulenn Tredan (MGT rouedad) a dalvez staliañ diskoulmoù teknikel ampletus evit pratikoù lakaet diaes a-fet tredanvarr, e-lec’h ober labourioù evit kreñvaat linennoù tredanvarr izel. Gallout a reer arc’hantaouiñ ul lodenn eus an obererezhioù MGT rouedad gant ar FACE (font traolañ an tredanaat war ar maez).\nE 2015 e oa bet arnodet kement-se gant SDE35 e kumuniezh-kumunioù ar Gougleiz, e biz an departamant. An dalc’h a oa gant digreskoù tredanvarr ha gant usvarr evit daou boent loc’hañ destrizh eno. Staliet ez eus bet tri c’hempouezer rouedad en argrec’h d’ar c’honterioù hiniennel evit gallout koazhañ ar sioù a-fet kalite an energiezh en un doare efedus-tre hag a goust peder gwech nebeutoc’h eget al labourioù astenn pe kreñvaat.\nE 2016 e oa bet lakaet daou ziskoulm MGT e pleustr e Mezieg hag e Sen ; evel-se ez eus gallet chom hep dispign kalz arc’hant e-barzh labourioù kreñvaat e daou lec’h.\nGallout a ra ar strollegezhioù ezel eus SDE35 kaout skoazelloù arc’hant ouzhpenn evit staliañ bonnoù evit marc’hadoù, parklec’hioù ha tachennoù-kampiñ.\n02 99 23 45 85\n02 99 23 11 44\n02 99 23 13 78\nFiche pratique : Effacement réseaux électriques\nFiche pratique : Renforcement electrique\nGuide des aides 2020\nRépartition de la maîtrise d'ouvrage\nCarte de répartition CO\nsindikad-departamant energiezhioÙ 35


Journal de Renaud Camus, mardi 15 décembre 2015\ncréée le jeudi 17 décembre 2015, 0 h 31\nmodifiée le jeudi 17 décembre 2015, 0 h 40Plieux, mardi 15 décembre 2015, minuit & demi. Un type de mauvais rêve ou de semi-cauchemar très récurrent — enfin, disons, assez récurrent : je ne suis ~~~~ ~~~~~~ ~~~ ~~~~~~~ ~~~~~~~~~~~~… — ~~~~ ~~~~~~ ~~~’~~~ ~~~~~~~~~ ~~~~~~~~ du ~~~~~~~~~ difficile, ~~~ du retour escarpé. ~~~~~~~~ ~~~ ~~~~~ ~~~ ~~~~~~~ ~~~~~ ~~~~ ~~~~~~~~, ~~~ ~~~~~ ~~~~~~~’~~~ ~~’~~~~~~, ~~~ ~~~ ~~~~~ ~~~~ ~~~~~~~~ ~~~ ~~~~~~ ~~~~~~~ ~~~~~ ~~~~~~ ~~~~~~~~~ ~~~~~~~~ ~~~~~~ : ~~~ ~~~~~~~~ dans un parc ~~~ ~~~~~~~~~~~~~~ ~~~~~~ ~~~~~~~, ~~~~ ~~~~~~~~. ~~~ ~~’~~~ ~~~~~~~~, ~~~~~ ~~~~~~ ~~~~~~~~~~~~~~ ~~~~ ~~~~ ~~~~~~~~~~ ~~~~~~~~~ ~~~~ ~~~~~~~~~~ ~~~~ ~~~~ ~~~ ~~~~~~~~~ ~~~ ~~~ ~~~~~~~~~~~~~ ~~~ ~~’~~~~~~~~~~~ à parcourir pour ~~~~~~~~~~ ~~~~ ~~~~~~ ~~~ ~~~~~~~, ~~~ ~~~~ ~~~~~~~~~~~ ~~~ ~~~~~~~, ~~~ ~~~ ~~~~ ~~~~ ~~~ ~~~ ~~~~~~~~~~ ~~’~~~~~~~~~~. ~~~~~, ~~~ ~~~~~ ~~~ ~~~~~~ ~~~~~~~~~~, ~~~ ~~~~~~~~~ ~~~~~~~, m’obligeant à introduire ~~~~~ ~~~~ ~~~~~ ~~~ ~~~~~~~ ~~~~ ~~~~-~~~~~, ~~~~~~~~~~~~~~~~, ~~~ ~~~~~~ ~~ ~~~ ~~~~~~~~ ~~~~~~~~~~~~~~, ~~ ~~~~~~ ~~’~~~~ ~~~~~~~ ~~~~~~~~~ ~~~~ ~~~ ~~~~~~, ~~’~~~ ~~~~~~~~~~~, ~~’~~~ ~~~~~~~~~~~~~, ~~~ ~~’~~~~~~~~ quoi qui puisse ~~~~~~~ ~~~~~~~~~~~ ~~~ ~~~ ~~~~~~~ ~~~ ~~~~~~~ ~~ ~~~~~~~~ ~~~~ ~~~~~~ ~~~ ~~~ ~~~~~~~~ ~~~ ~~~~~~~~~ (~~’~~~~~~~ ~~~~ ~~~~~ ~~~~~~~~~~, ~~~~~ ~~~~~~~~). ~~~ ~~~~~~ ~~~ ~~~~~~~~~~~ ~~~~~~~ n’avoir pas d’importance, ~~~~ ~~~~~~~ ~~~~~~~~~~ ~~~ ~~~~~~~~~~~ ~~~~~~~~ ~~~~~ ~~~~~ ~~~ ~~~~~~~~~~~~ ~~~~~ ~~~~~~ ~~~~~ ~~~ ~~~~~~~~~ ~~~~~~~~~~~ ~~~ ~~~ ~~~~~~~ ~~~~~~~ ~~ ~~~~~, ~~~ ~~~~~~~~ ~~~~ ~~~~~~~~~~, ~~~~~~~~~~, dans des caves, ~~~~~ ~~~~ ~~~~~~~, ~~~ ~~~~~ ~~’~~~~~~~~~~ ~~~~~ ~~~ ~~~~~ ~~~~~~~ ~~~ ~~~~~~~~~ ~~~~ ~~~~~~, ~~~~ ~~~~~~~~ ~~~~~~ ~~~~ ~~~~~~ ~~~~ ~~~~~~~~ ~~~~~ ~~~ ~~~, ~~~~~ ~~~ ~~~~~~~~~ dangereux ou difficile ~~’~~~~~~, ~~~~~~~ ~~~ ~~~~~~ ~~~~~~ ~~~ ~~’~~~~~~~~~~ ~~~~~~~ ~~~~ ~~ ~~~~~~ ~~~ ~~~~~-~~~ ~~~~ ~~~ ~~~~~~ ~~~ ~~’~~~~~~~~ ~~~~… ~~’~~~~~~ ~~~~~ ~~~ ~~~~ ~~~~~~~ ~~~ ~~~~~~~~ ~~~~ très vite perdu ~~~ ~~~~, ~~~~~ ~~~ ~~~~~~~~~~~ ~~~ ~~~~~~~ ~~~ ~~~ ~~~~ ~~~~~~ : ~~~ ~~’~~ ~~~~ ~~~ ~~~~~~ ~~’~~ ~~~~~~~ ; ~~~ ~~~’~~~~~~~~ ~~~~~~~ ~~~~~~~~ ~~~~~~~ ~~~~~~~, ~~’~~~~ ~~~ ~~~~~~ de regagner le ~~~~~~~ ~~~~~~~~~~~~~~ ~~~~~~~~~~ — ~~’~~~~ tout.\nNaturellement, ~~~~~~ ~~~ ~~~~~~~~ ~~~~~~~ ~~~~~ ~~~~~~ ~~~~~~~~~~~~, ~~’~~~~ ~~~~~ ~~~ ~~~~~~~~, ~~’“~~~~~~”, ~~~~ ~~~ ~~~~~~~~~ ~~~~~~~~~~~~~ ~~~~ ~~~ ~~~~~ ~~~~~~~~~~. ~~~ devrais m’occuper de L’ombre gagne (~~~~~~~~ ~~~~~~-~~~~~~ 327 grammes), ~~~~~ ~~~ ~~~ ~~~~~ ~~~~~~~~~~~~~~~, ~~~~~~ ~~~~~, ~~~~~~~ ~~~~ Vaisseaux brûlés, ~~~~ ~~~ ~~~~~~~~ ~~~~ ~~~~~~~ ~~ ~~~~~~~~ ~~~~ ~~~~~~ ~~~~~~. Cependant, avant de ~~~~~~~ ~~~~~ ~~ ~~~~~ ~~ ~~~~~ ~~~~ ~~~~~~~~ ~~~~~~~~~, ~~~ ~~~~~ ~~~ ~~~~~~ ~~~~~ ~~~~ Églogues. ~~~~~~~~~ ~~~ ~~~ ~~~~~~~~ ~~~~~~~ ~~~~~~~~~~~~~~ ~~~~~ ~~~~ ~~~~~~ ~~ ~~~~~~ tâche-là, car la ~~~~~~~~~ ~~~~~~~~ ~~~ Du sens, ~~~~~ ~~~~ ~~~~~~~~~~~~~~, ~~~~ ~~~~~ ~~~~~~~~. ~~’~~~~ ~~ ~~~~~ ~~~~ ~~~ ~~~~~ ~~’~~~~~~~~ ~~~~~ ~~~~~~ ~~~~~~ ~~~~ ~~’~~~ ~~~~~~ ~~~~~ ~~~~~ ~~~~ deux livres dus ~~~~ ~~~~~~~~ ~~ ~~~~~~~, ~~~ Dictionnaire ~~~~ délicatesses et l’Anthologie ~~~ ~~’~~~~~~ ~~~~ hommes. ~~~ ~~’~~ ~~ ~~~~ ~~~ ~~~~~ ~~~ ~~~~~~ ~~~ ~~~~~~~ ~~~~~~~~ ~~~~~~, ~~~ ~~~~ ne sont que ~~~~ ~~~~~~~~~~~, ~~~ ~~~~ ~~~~~~~~~~~~ ~~~~~~~ ~~~~ ~~’~~~~~~~, Journal romain, La ~~~~~~~~~~ ~~~ ~~~ ~~~~~~~ bourgeoisie, Passage, Vie ~~~ ~~~~~~ Horla, ~~~~ ~~~~~~ ~~~~ ~~~~~~~~~. ~~~ ~~~~~~~~ en vitesse le ~~~~~~~~~~~ ~~~ De l’in-nocence et ~~’~~~~ ~~ ~~~~~~ ~~~~~~-~~~ ~~~~ ~~~ ~~’~~~~~~~~ ~~~~~~ ~~~~~~~~ ~~~~~~~~~, ~~~~~~~~~ ~~~~~~. ~~~ ~~~ ~~~~~ ~~~~~~~~~~ ~~’~~~~~~~~~~~~ ~~~~~ ~~~ ~~~~~~ ~~~~~~, ~~~~~~ ~~~~ je suis en ~~~~~~ In-nocence, ~~~~~ ~~~~~~~ ~~ ~~~ ~~~~~~~~ ~~~~~~~ ~~~~~~~~~~~ ~~~~ ~~~~~~~~~~~ ~~~~ ~~~~~~~~~~~, ~~~ ~~~~~~~’~~~ ~~~~ ~~~~~~~, ~~~~~~ ~~~ ~~~~~ ~~’~~~~~~~~ ~~~~~~~, ~~~~ ~~~~~ ; ~~~~~ ~~~’~~~ ~~’~~ demandés pour la ~~~~ ~~~ ~~~ ~~~~~~~~, ~~~~~ ~~~~~~. ~~~~~~ ~~~~ ~~~~~~~~ ~~~~~~~ ~~~~~~~~~~ ~~ ~~~~~~ ~~~~~~~~ ~~’~~~ ~~’~~~~~~ ~~~~~~~~~~ ~~~ ~~~~~~~~~, ~~~~~~ ~~~~~, ~~~ ~~~~~~~~~~~ ~~~~~ ~~’~~~-~~~~~~~~. ~~~ ~~~ m’y faudra que ~~~~~~~~~ ~~~~~~~~. ~~~~~~ ~~~ ~~~~~~~~~~ ~~~~~~ : ~~~~ ~~~~~~~~ ~~~~~~~~~~~~~~~ ~~~~~~~~~~~, ~~~~~ ~~~ ~~~~~~~~~~~ ~~~ ~~~~~~~~ ~~~~~~~~~ ~~~~~~ ~~~~~~ — ~~~~~~ autre, ~~~ ~~~~~ ~~~~, ~~~~ ~~~ ~~~~~~ mot à ma ~~~~~~, ~~~~~ ~~~ ~~~~~~~ ~~~ ~~~~ : ~~~ ~~~~~~~ ~~~-~~~ ~~~~ ~~~ ~~~~~~ ~~~~ ~~~ ~~~~ destinais ?\nCette ~~~~~~~~~~ ~~~~ ~~~~~~ ~~~~~~ ~~~~ Églogues, ~~ ~~~~~ ~~ ~~~~~~~ ; ~~~ pareillement des Vaisseaux brûlés : ~~~~~ ~~ ~~~ ~~~~~ ~~ ~~~ ~~~~~ ~~ ~~~ ~~~~~ ~~ ~~~ ~~~~~ ~~ ~~~ ~~~~~. ~~~ ~~~~~ ~~~~~ ~~~~ ~~~~~ ~~~~~~~~~~~~ ~~ ~~~~~~~~ ~~~~~~ ~~~ fondamental, en moi, ~~~~~ ~~~~ ~~’~~~ ~~~~ ~~~~ ~~~~~~ ~~~~~~ ~~~ ~~~~, ~~~ ~~~~ ~~~~ ~~~~~~ ~~~ ~~~~~~~ ~~~~~~~. ~~’~~~~ ~~~ ~~~~~~~~ ~~~ ~~~~~~~~, ~~~ ~~~~~~ ~~~~~~~~~~~ ~~ ~~’~~~~~~~. ~~~~~~ tout au bas, ~~~~~~~~~~~ ~~~ ~~~~~~~~~ ~~~~~ ~~~ ~~~~~. ~~’~~~~ ~~~ ~~~~ ~~~ ~~~~~~~~ ~~~~~ ~~~~~~~ ~~~ ~~~~~~~~~~. ~~~ ~~~~~~~~ ~~~~~ ~~~ ~~~~~~~~~~ ~~~~~ ~~~~ ~~~~ ~~~~~~~~~~~~~~ ~~~~~~~~ ~~’~~~~~~~~ ~~~~~~, Hannibal, Charles XII, ~~~~~ ~~~ ~~~~~~ ~~~~~~~ ~~~~~~~~ ~~~ ~~~~~~ ~~~~ ~~~~ ~~~ ~~~~ ~~~~~~~~~~ ~~~~~~~~~~~~~~ ~~~ ~~~~~~~~~~ ~~~~~~~, ~~~~~ ~~~~ ~~~~~~~~ ~~~~~~~~~ ~~~ ~~~~ ~~~~~~~ ~~~~~~~~~, where ~~~~~~~~~ ~~~~~~~ clash by night.\nvoir l’entrée du mardi 15 décembre 2015 et son image dans Le Jour ni l’Heure


Lizer d’ar Halated - Diocèse de Quimper\nPaol e-noa savet an Iliz e-touez ar Halated, eur boblad Keltiek, annezet en Azia-Izella. Lod kristenien a oa mennet da zistreiñ d’o boazamañchou Juzeo ha da lavared e oa red o heulia, evid beza salvet. A-unan gand an ebestel all ha gand Iliz Jeruzalem, Paol a embann e-neus ar Hrist or frankizet euz al lezenn Juzeo hag eo dre ar feiz ennañ e teu deom an donezon doueel hag ar zilvidigez. Ha neuze, al lezenn Juzeo heh-unan a gemenn dija an urz a zilvidigez dre ar feiz.\nAl lizer-mañ a gavom ennañ, e berroh, komzou ar gelennadurez displeget hirroh el lizer d’ar Romaned.\nLizer d'ar Halated\nI. 1 Me, Paol, abostol n’eo ket a-berz an dud, na dre zorn eun den, med dre Jezuz Krist ha Doue an Tad e-neus e adsavet a-douez ar re varo, 2 hag ivez an oll vreudeur a zo ganin, da Ilizou Galatia 3 deoh bennoz ha peoh aberz Doue an Tad hag a-berz an Aotrou Jezuz Krist, 4 e-neus en em roet en abeg d’or pehejou evid on diframma euz ar bed-mañ a fallagriez hervez bolontez Doue, eñ hag a zo on Tad. 5 Dezañ ra vo ar hloar da virviken. Amen.\n6 Souezet on ho-pefe dilezet ken buan all an hini e-neus ho kalvet, dre hras ar Hrist, evid tremen d’eun aviel all. 7 E gwirionez, ne lavaran ket e vije unan all, n’eus nemed lod tud o taoler trubuill en ho touez hag a fell dezo cheñch Aviel ar Hrist. 8 Med ma teufe unan bennag, ha goude ma vefen me va-unan pe eun êl euz an neñv, da brezeg deoh eun Aviel disheñvel diouz an Aviel on-eus prezeget deoh, ra vo milliget !\n9 Henn lavaret on-eus dija ha bremañ henn lavaran adarre : ma teu unan bennag da brezeg deoh eun aviel disheñvel diouz an hini ho-peus resevet, ra vo milliget ! 10 Daoust ha beza deuet mad d’an dud eo a glaskan bremañ, pe beza deuet mad da Zoue ? Daoust ha plijoud d’an dud eo a glaskan ? Ma vefen bremañ c’hoaz o klask plijoud d’an dud, ne vefen ket servicher ar Hrist.\n11 Henn diskleria a ran deoh : an Aviel ez on bet o prezeg deoh, n’eo ket bet awenet gand den pe zen. 12 Ha me kennebeud, n’eo ket digand eun den am-eus bet anezañ hag am-eus e zesket, med digand Jezuz Krist deuet d’en em ziskouez din. 13 Klevet ho-peus lavared penaoz e heulien gwechall relijion ar Juzevien, pegen dirollet e oan da ober droug da Iliz Doue ha d’he diskar. 14 Juzeo e oan, ha gwelloh gwella Juzeo e teuen da veza, ha treh e oan war ar poent-se d’ar peb muia euz tud va gouenn en oad ganin, o veza startoh divennour kelennadurez va zadou.\n15 Med Doue e-noa va lakeet a gostez araog ma oan ganet, ha va galvet e-neus dre hras e vadelez 16 ha dond a reas an eur ma plijas gantañ diskouez din e Vab, evid ma ’z afen da embann ar helou mad anezañ d’ar poblou payan. 17 Dioustu neuze, heb kemer kuzul digand den, heb pignad zoken da Jeruzalem da gavoud ar re a oa ebestel em raog, ez on eet da vro-Arabia, ha goudeze on deuet en-dro da Zamas. 18 Tri bloaz diwezatoh, ez on pignet da Jeruzalem evid ober anaoudegez gand Pèr hag ez on chomet pemzeg devez gantañ. 19 Hini all ebed euz an ebestel n’am-eus gwelet, nemed Jakez, an hini a oa kar d’ar Zalver. 20 Ar pez a skrivan deoh aze, me henn asur dirag Doue, n’eo ket gaou a lavaran. 21 Goudeze ez on eet diouz kostez ar Siria hag ar Silisia. 22 Med va dremm a oa dianav da Ilizou ar Hrist e bro Judea. 23 N’o-doa greet nemed beza klevet : an hini on heskine gwechall a embann bremañ ar feiz edo o tiskar d’ar mare-se, 24 ha diwar va fenn, e lavarent gloar da Zoue.\nII. 1 Goudeze, a-benn pevarzeg bloaz, ez on pignet en-dro da Jeruzalem gand Barnabas, kas a ris ivez Tit ganin. 2 Hogen, goude eun diskuliadur am-boa bet, e oan pignet, ha me displega dezo an Aviel a embannen e-touez ar bayaned ; e zisplega a ris ivez o tivizoud a-gostez gand eun nebeud tud ar muia prizet, gand aon da redeg pe da veza redet en aner. 3 Med Tit e-unan, va hompagnun, eur Gresiañ anezañ, ne oa ket bet redet dezañ beza amdrohet. 4 Ne vije bet nemed ablamour d’ar falz-vreudeur deuet en on touez a-eneb peb gwir, en em zilet evid spia or frankiz, an hini a zeu·deom digand Jezuz Krist, evid ober sklaved ahanom. 5 An dud-se n’on-eus ket-ni pleget dezo, goude ma ne vije bet nemed evid eun nebeudig amzer, evid ma vefe miret gwirionez an Aviel evidoh. 6 Med evid ar pez a zell ouz ar pennadureziou, – ar pez a oant neuze ne vern ket din, « Doue ne zalh ket kont euz ar renkou », – n’o-deus ket goulennet netra muioh diganin. 7 Er hontrol eo, gweled a rejont oa bet fiziet ennon aviela an dud diamdroh evel m’oa bet fiziet e Pèr henn ober d’an dud amdrohet. 8 Rag an hini e-neus greet euz Pèr abostol an dud amdrohet, eo ivez an hini e-neus greet ahanon abostol an dud diamdroh. 9 Neuze, o weled ar hras a oa bet roet din, Jakez, Pèr ha Yann, kemeret gand an oll evel kolonennou, a astennas deom o dorn, din-me ha da Varnabas, e merk an unvaniez evid ma ’z afem-ni daved ar bayaned hag int-i daved an dud amdrohet. 10 Deom-ni avad dond war zikour ar beorien, ar pez om bet aketuz da ober.\n11 Med pa zeuas Kefas da Antiokia, am-eus dalhet penn dezañ war eeun, dirag an oll, rag fazia a ree. 12 Rag, araog ma oa deuet lod euz tud Jakez, e kemere e brejou gand ar bayaned ; med goude ma oant degouezet, e stagas d’en em denna kuit hag e chome a-gostez gand aon rag ar re amdrohet. 13 Hag ar Juzevien all a reas eveldañ, ken na oe sachet Barnabas e-unan en o falsentez. 14 Med pa welis ne gerzent ket eeun hervez gwirionez an Aviel, e lavaris da Gefas dirag an oll : ma teuez te hag a zo Juzeo da veva evel ar bayaned, ha n’eo ket evel ar Juzevien, penaoz e helles redia ar bayaned da veva eve! ar Juzevien ?\n15 Ni a zo, ni, Juzevien a ouenn ha n’eo ket payaned evel ar beherien-se. 16 Goûd a ouzom koulskoude, ne vez ket justizet an den dre oberou al Lezenn, med dre ar feiz e Jezuz Krist nemed ken. Ni on-eus kredet, ni ivez e Jezuz Krist, evid beza justizet dre ar feiz en Aotrou Krist, ha n’eo ket dre oberou al Lezenn, ablamour ma ne vo den justizet dre oberou al Lezenn.\n17 Med ma ’z om bet kavet peher ni ivez o klask beza justizet er Hrist, daoust hag ar Hrist a vefe ministr ar pehed ? N’eo ket a-dra-zur. 18 Rag ma teuan da zevel en-dro ar pez am-eus diskaret, me va-unan en em laka da veza peher. 19 Rag me, dre al Lezenn eo ez on maro d’al Lezenn evid beva evid Doue. Gand ar Hrist ez on eun den staget ouz ar groaz. 20 Beva a ran, med n’eo ket me a vev, ar Hrist eo a vev ennon. Rag va buez a-vremañ em horv, he beva a ran er feiz e Mab Doue e-neus va haret hag e-neus roet e vuez evidon. 21 Ne lakan ket gras Doue da vez a didalvez, rag ma teuer da dizoud ar justis dre al Lezenn, en aner e vefe eta maro ar Hrist.\nIII. 1 O Galated diskiant, piou e-neus boemet ahanoh goude m’eo bet lakeet dindan ho taoulagad Jezuz Krist stag ouz ar groaz ? 2 Sklerijennit ahanon netra nemed war ar poent-ma : daoust hag eo en abeg m’ho-peus selaouet kemennadurez ar feiz ? 3 Daoust ha ken diskiant-se e vefeh, c’hwi hag no-peus kemeret da genta hent ar Spered ? Daoust hag e teufe bremañ ar horv d’ho ren d’ar zantelez ? 4 Beza bet kement a hrasou evid netra ! Ha c’hoaz ma vefe bet en aner ! 5 An hini eta a ro deoh ar Spered gand largentez hag a ra burzudou en ho touez, daoust hag henn ober a ra en abeg ma virit al Lezenn pe en abeg ma selaouit kemennadurez ar feiz ?\n6 Peogwir e-noa Abraham feiz e Doue, ha ma oa bet kontet kement-se dezañ da justis, 7 intentit mad eta eo an dud a feiz mibien da Abraham. 8 Hag ar Skritur, o houzoud en a-raog eo dre ar feiz e teufe Doue da justiza ar bayaned, e-neus embannet en a-raog ar helou mad da Abraham : « Ennout, emezi, e vo benniget an oll bayaned ». 9 Evel-se eta, an dud a feiz a zo benniget da heul Abraham, an den a feiz. 10 Rag ar re a heuill al Lezenn a gouez oll dindan ar valloz, peogwir eo skrivet : « Malloz da gement hini ne zalh ket da vired kement a zo skrivet e levr al Lezenn. » 11 Ha sklêr eo ne vez justizet den ebed dirag Doue dre al Lezenn peogwir « e vevo dre ar feiz an hini a zo just », 12 hag al Lezenn ne zeu ket diwar ar memez urz evel ar feiz, eviti an neb a viro gourhemennou al Lezenn e-no buez diwarno. 13 Ar Hrist e-neus paeet evid hor frankiza euz malloz al Lezenn, o tond da veza e-unan malloz evidom peogwir eo skrivet : « Milliget ra vezo an hini a zo e-skourr ouz ar c’hoad. » 14 hag an dra-ze evid ma tremenfe beteg ar bayaned bennoz Abraham e Jezuz Krist ha ma resevfem dre ar feiz ar Spered prometet.\n15 Breudeur, gwelom boazamañchou an dud : netra nemed eun testamant greet gand eun den hervez ar reiz, n’hell den e derri pe e astenn. 16 Mad, Abraham eo an hini a zo bet greet dezañ ha d’e ziskennadur ar prornesaou. N’euz ket lavaret d’e lignezou, evel ma vefe ano euz meur a hini ; med n’eus ano nemed euz unan hebken ; ha d’e ziskennadur, da lavared eo ar Hrist. 17 Setu aman va zoñj : eun testamant reiz a zo bet savet da genta gand Doue, al Lezenn deuet pevar hant bloaz ha tregont diwezatoh ne dorr ket anezañ, ar pez a rentfe didalvez ar promesaou. 18 Rag mar deo dre al Lezenn eo e teuer da veza heritour, n’eo ket mui diwar ar bromesa. Hogen, dre eur bromesa eo e-neus roet e hras da Abraham.\n19 Neuze ’ta, petra ’zeu da ober al Lezenn ? Dond a ra da askoueza evid ma vo diskleriet ar pehejou da hortoz ma teufe an diskennadur ma oa greet evitañ ar bromesa. Embannet eo bet gand an êlez dre zorn eun hanterour. 20 Hogen n’eus ket a hanterour pa vezer an unan ; ha Doue a zo e unan. 21 daoust hag ez afe al Lezenn a-eneb da bromesaou Doue ? Ne da ket avad ! Rag ma vije bet roet eul lezenn galloud dezi da rei buez, neuze eo dre al Lezenn eo e teufe e gwirionez ar justis. 22 Med ar Skritur he-deus lakeet peb tra e dalh ar pehed evid ma vefe sevenet ar bromesa d’ar re a gredfe dre ar feiz e Jezuz Krist.\n23 Araog donedigez ar feiz edom e dalh al Lezenn da hortoz ar feiz a dlee beza diskuliet ; 24 evel-se eta eo bet al Lezenn or gward da hortoz ar Hrist evid ma vefem justizet dre or feiz. 25 Med, eur wech deuet ar feiz, n’om mui sujet d’ar gward-se ; 26 rag dre ar feiz ez oh oll bugale da Zoue e Jezuz Krist. 27 Ya, c’hwi oll a zo bet badezet e Jezuz Krist a zo warnoh dremm an Aotrou Jezuz Krist. 28 N’eus mui ano euz Juzeo na payan, euz sklav na den libr, euz gwaz na maouez, peogwir n’hoh nemed unan, c’hwi oll, er Zalver Jezuz. 29 Ha ma ’z oh d’or Zalver, ez oh eta bugale Abraham, heritourien hervez ar bromesa.\nIV. 1 Setu eta va zoñj : e-keit ha m’eo krouadur an heritour n’eus kemm ebed etrezañ hag eur sklav, eñ hag a zo mestr war beb tra ; 2 sujet eo koulskoude da warded ha da gulatored. 3 Ha ni, en heveleb doaré : pa oam bugale e oam sujet da c’hoariou ar bed, sklav e oam. 4 P’e-neus greet an amzer e hent, Doue e-neus kaset e Vab ganet gand eur vaouez ha sujet d’al Lezenn, 5 evid paea frankiza an dud a oa sujet d’al Lezenn, ha ma vefe roet deom beza bugale perhennet da Zoue. 6 Mibien ez oh a-dra-zur ; Doue e-neus digaset en ho kalonou Spered e Vab a zo o krial : « Abba ! Tad ! ». 7 N’out ket mui eta sklav, med mab dezañ ez out ivez lodeg hag hêrez dre hras Doue.\n8 Gwechall pa ne anavezeh ket Doue e oah sujet da zoueed ha n’int ket doueed e gwirionez, 9 med bremañ, pa anavezit Doue, pe gentoh pa ’z oh anavezet gantañ, penaoz e hellit distrei en-dro da stuziou gwan ha paour gand ar c’hoant da zuja dezo en-dro. 10 Mirout a rit gand aked an deiziou, ar miziou, mareou ar bloaveziou. 11 Aon a rit din, am-befe en aner kemeret poan ganeoh.\n12 Renit ho puez eveldon, peogwir ez on deuet da veza evel unan ahanoh, me ho ped. N’ho-peus greet gaou ebed ouzin. 13 Her gouzoud mad a rit : eur hleñved eo e-neus roet tro din da brezeg deoh, evid ar wech kenta, ar helou mad. 14 Ha daoust d’an digonfort ma oa evidoh stad va horv, n’ho-peus ket diskouezet din na dispriz, na euz. Er hontrol eo, va degemeret ho-peus evel eun êl da Zoue, evel Jezuz Krist. 15 E peleh ema ho joa a neuze, rag an testeni-mañ a roan deoh, m’ho- pe fe gellet ho pefe tennet ho taoulagad euz ho penn evid o rei din. 16 Ha bremañ, daoust ha deuet e vijen hoh enebour en a beg ma lavaran deoh ar wirionez ? 17 An hast a vez greet ouzoh n’eo ket eeun, n’o-deus ken c’hoant nemed distaga ahanoh diouzin evid ma teufent int-i o-unan da gaoud o mignoniez. 18 Ar pez a zo brao eo gweled e vez greet hast ouzor, eun hast a youl vad, ha n’eo ket hebken p’edon en ho touez. 19 Va bugaligou, c’hwi hag a hanan en-dro er boan beteg ma vo stummet ennoh ar Hrist, 20 o, me garfe beza er mare-mañ en ho kichenn evid kavoud an doare a zere, rag n’ouzon ket kaer penaoz en em denna ganeoh.\n21 Lavarit din, c’hwi hag a fell deoh suja d’al Lezenn, ha ne glevit c’hwi ket petra a lavar al Lezenn-se ? 22 Rag skrivet eo e-noa Abraham daou vab, unan euz eur sklavez hag unan euz eur vaouez frank. 23 Med mab ar sklavez a oa ganet hervez ar horv, hag hini ar wreg frank, diwar ar bromesa. 24 Eur skeudenn eo on-eus aze : an diou vaouez-se a zo daou emgleo : unan, an hini a zeu euz menez Sinaï, a han evid ar sklavelez, Agar an hini eo... 25 Rag en Arabia ema ar menez Sinaï, hag Agar a zo eur skeudenn euz ar Jeruzalem a vremañ, peogwir eo sklavez hag he bugale ganti. 26 Med ar Jeruzalem euz an neh a zo frank, hag hi eo or mamm. 27 Rag skrivet eo : « Bez laouen, maouez gaonah, te ha ne hanez ket ; tarz a levenez, te ha ne houzañvas ket ar gwentlou, rag niverusoh e vo bugale an hini dilezet eged an hini e-deus pried. » 28 Ha c’hwi, breudeur, evel Izaag, c’hwi a zo bugale ar bromesa. 29 Rag evel ma veze heskinet neuze an hini ganet hervez ar spered gand ar hrouadur ganet hervez ar horv, evel-se ema kont hirio c’hoaz. 30 Ahanta ! Petra lavar ar Skritur ? – Kas kuit ar sklavez hag he mab, rag ne dle ket mab eur sklavez beza heritour gand mab ar vaouez frank. 31 Evel-se eta, breudeur, n’om ket bugale eur sklavez, med re eur vaouez frank.\nV. 1 Evid ober ahanom tud libr, e-neus or Zalver or frankizet ; dalhit mad eta ha diwallit da gemered en-dro chadennou ar sklaverez. 2 Me, Paol a lavar deoh : ma lakit hoh amdroha, ne dalvezo mui ar Hrist deoh da netra. 3 Testenia a ran adarre da gement hini a laka e amdroha : mired a rank al Lezenn penn da benn. 4 En em zistaget oh diouz ar Hrist, ma lakit ho justis el Lezenn ; n’emaoh mui en e hras. 5 Ni avad, eo dre ar Spered euz ar feiz eo e hortozom stard e-teufe da wir ar pez a ra deom esper ar justizadeg. 6 Rag evid an hini a zo e Jezuz Krist, nag an amdroh, nag an diam-droh n’o-deus talvoudegez, med ar feiz oh oberia dre ar garantez. 7 Redeg mad a reeh ; piou, o stanka an hent ouzoh, a vir ouzoh da veza sachet gand ar wirionez ? 8 Eur seurt levezon ne zeu ket a-berz an hini e-neus ho kalvet. 9 Eun tammig goell, hag an toaz a-bez a zeu da hoi. 10 Evidon-me am-eus fiziañs en Aotrou evid ar pez a zell ouzoh-c’hwi ; ne jeñchoh ket soñj. An neb avad a laka trubuill da zevel en ho touez a vo kastizet a gement-se, piou bennag e vefe : 11 Evidon-me breud-eur, ma prezegan c’hoaz an amdroh, perag e vezan neuze heskinet. Neuze eo echu gand droukskoill ar groaz. 12 Ha perag ne ’z afent ket beteg en em spaza ar re a had dizurz en ho touez ?\n13 C’hwi, breudeur, a zo bet galvet d’ar frankiz, med arabad e ve ar frankiz-se eun digarez deoh da heulia youlou fall an natur ; bezit kentoh dre ar garantez, servicherien an eil d’egile. 14 Al Lezenn penn da benn a gaver dastumet en eur gourhemenn hebken : « Karet a ri da nesa eveldout da-unan. » 15 Ma ne rit nemed en em gia hag en em zebri kenetrezoh, diwallit na zeufeh d’en em zistruja an eil egile.\n16 Henn lavared a ran : lezit ar Spered Santel da ren ahanoh, ha neuze ne blegoh ket da youlou fall ho natur. 17 Rag c’hoantegeziou fall an natur ha c’hoantegeziou ar Spered a vez an eil a-eneb egile, beteg mired ouzoh da ober ar pez a garfeh. 18 Med ma lakit Spered Doue da ren ho puez n’hoh mui sujet d’al Lezenn. 19 Anad eo d’an oll petra eo oberou ar horv : ribodèrèz, loustoni, dirollèrèz, 20 idolatriez, sorsèrêz, kasoni, disunvaniez, gwarizi, buanegez, kevezèrêz, disemgleo, disrannèrèz, 21 drougrañs (avi), mezventi, lontegez, ha pehejou all evel-se ; ar re a ra seurt pehejou, henn lavared a ran deoh evel m’am-eus greet dija, n’o-devo ket lod e rouantelez Doue. 22 Ha bremañ setu amañ frouez ar Spered : karantez, levenez, peoh, pasianted, hegarated, madelez, feiz, 23 dousder, reizder ar vuez ; a-eneb d’an oberou-se n’eus lezenn ebed. 24 Ar re a zo d’ar Hrist o-deus eta staget ouz ar groaz o horv gand e youlou fall hag e c’hoantegeziou. 25 Ma vevom dre ar Spered, bevom ive poülzet gand ar Spered. 26 Na glaskom ket beza gwelet ; kenetrezom, netra dicheg ha tamm avi ebed.\nVI. 1 Breudeur, ma teu gand unan bennag beza paket en eur faot bennag, deoh-c’hwi eo, tud speredel, repren anezañ gand douster a spered ; taol evez, te da-unan ha n’hellez-te ket beza tentet ivez ? 2 En em zikourit da zougen ho sammou, an eil egile : mirit evel-se Lezenn ar Hrist. 3 Rag ma kred da unan bennag beza eun den euz an dibab pa n’eo netra, e fazi warnañ e-unan. 4 Ra gompreno peb hini er pez a ra e vuez e-unan ; ma kav aze leh d’en em veuli, ennañ e -unan eo e vezo, ha n’eo ket oh en em lakaad e-skoaz gand un an all, 5 rag e garg e-unan eo e-nevo peb hini da zougen.\n6 D’an hini e vez kelennet ar Gomz dezañ, rei eul lodenn euz e vadou d’an hini a gelenn anezañ. 7 N’it ket da fazia, ne lez ket Doue ober goap anezañ, rag eosti a ray an den ar pez e-no hadet ; 8 an hini a had evid ar horv a eosto frouez ar horv : ar vreinadurez ; an hini a had evid ar Spered a eosto frouez ar Spered : ar vuez peurbaduz. 9 Greom ar mad heb skuiza ganti, rag d’ar mare merket, e vo evidom mare an eost, ma talhom mad. 10 Neuze ’ta, e-keit ha m’on-eus amzer, poaniom evid mad an oll dreist oll e keñver ar re a zo tost deom er feiz.\n11 Gwelit pebez lizerennou gand va dorn va-unan eo e skrivan deoh ! 12 Ar re a glak ho redia da veza amdrohet ne viront ket al Lezenn. Felloud a ra dezo avad e vefeh amdrohet evid kaoud, en ho korv, peadra da denna gloar. 14 Evidon-me, nann, ne glaskan tenna gloar euz netra all nemed euz kroaz an Aotrou Jezuz Krist, rag drezañ eo bet staget ar bed ouz ar groaz evidon ha me evid ar bed. 15 Rag an amdroh n’eo netra, nag an diamdroh ; ar pez a gont eo beza eur grouadelez nevez. 16 D’ar re a heulio ar reolenn-se (a vuez) peoh ha trugarez hag ivez da Israel Doue. 17 Ha bremañ, arabad eo da zen rei trubuill din, rag dougen a ran em horv merkou Jezuz. 18 Breudeur, ra vezo gras an Aotrou Jezuz Krist gand ho spered !\nLizer d’ar Halated | Pennad-kinnig | 1 | 2 | 3 | 4 | 5 | 6


Ganet eo bet Jef Le Penven (1919 – 1967) e Pondi d’an 3 a viz du 1919.\nKompozer ha rener laz-seniñ e oa. Renet eo bet Laz-seniñ Breizh gantañ abaoe 1940. Brudet eo dreistoll evit ar barzhonegoù reizhet gantañ. Me zo ganet e-kreiz ar mor skrivet gant Yann-Ber Kalloc’h a zo unan eus e donioù o deus graet e berzh.\nChom a ra hiziv unan eus an arzourien atav c’hoariet gant sonerien an nevez amzer Keltiek evel Gilles Servat pe Alan Stivell.\nKompozet eo bet oberennoù sonerezh sinfonek evel Kanadenn Penn ar Bed pe Sinfoni ar Morbihan. Brudet eo deuet evel kompozer Breizh goude-se. Liammet kreñv gant kompozerien e amzer e oa. Kenlabouret e deus o vrudañ an tonioù hengounel dre an oberennoù kompozet gantañ. Marv eo Jef Le Penven e Douarnenez, d’an 30 a viz ebrel 1967.\nGouestlet e deus e vuhez da Vreizh ha da sonerezh ar vro. Peptra en e oberenn a lak da soñjal da sonerezh ar vro : an tonioù, an dañsoù, ar pezhoù evit ograou pe e sonerezh sinfonek.\n(divyezhek, skrid e galleg gant Pierre Jakez Hélias), Coop Breizh, 1995\n(divyezheg, skrif e gallek gant Paol Keineg), Editions Mignoned Anjela, 2005


Pajenn:Dizanv - Ar c’henta Miz Mari, 1868.djvu/159 - Wikimammenn\nPajenn:Dizanv - Ar c’henta Miz Mari, 1868.djvu/159\npren pegeit ez ee e c’harantez ouz Jesus, n’euz den ebed ken nebeud evit compren pegeit ez eas e glac’har. Lacaït ho calon evel da zantout poaniou ar Verc’hez, o pedi anezi da rei deoc’h lod en e glac’har.\nSonjit ive er beac’h a zantas Mari var e c’halon, pa velas ne zave den ebed en un tu gant Jesus. Peleac’h edo ar re en doa bet pareed ? Ac e Ebestel, pevarzu oant eat ? An deiz araog, da noz, en d-oa o maged gant e gorf sacr, er Zacramant. Da be leac’h oant eat ? Judas en doa e verzed, Per en d-oa e nac’hed, ac ar re-all a oa eat peb ini en he roud, ha lezed o Mestr carantezus. O ! Mari ! Ia, oc’h anken a oe braz evel ar mor.\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/159&oldid=124546 »\nKemmoù diwezhañ degaset d'ar bajenn-mañ d'an 9 Eos 2018, da 10:48.


Muiris Ó Súilleabháin - Wikipedia\nAspadennoù an ti ma oa Muiris Ó Súilleabháin o vevañ, war An Blascaod Mór.\nMuiris Ó Súilleabháin (distaget [ˈmˠɪɾʲɪʃ oː sˠuːlʲəˈvˠɑːnʲ] en iwerzhoneg ; Maurice O'Sullivan e saozneg) (19 C'hwevrer 1904 – 25 Mezheven 1950) a oa ur skrivagner iwerzhonat, brudet e levr eñvorennoù Fiche Blian ag Fás, embannet e 1933 en iwerzhoneg hag e saozneg (gant an titl Twenty Years a' Growing). El levr-se e kont Ó Súilleabháin penaos e oa e vuhez pa oa yaouank war An Blascaod Mór, an enezenn vrasañ en enezeg Na Blascaodaí, dirak aod kontelezh Ciarraí, e mervent Iwerzhon.\nGenidik eus An Blascaod Mór e oa Ó Súilleabháin, met mont a reas d'an Daingean, war an douar-bras, goude marv e vamm, pa ne oa nemet c'hwec'h miz. Dont a reas en-dro d'an enez pa oa eizh vloaz da chom gant e dad hag e dad-kozh hag ar peurrest eus e familh. George Derwent Thomson, ur yezhour hag a oa aet d'an enez da zeskiñ iwerzhoneg, a vroudas Ó Súilleabháin da skrivañ e eñvorennoù ha da chom en Iwerzhon, kentoc'h eget divroañ da Norzhamerika, evel ma rae kalz tud d'ar mare-se. Labour a gavas Ó Súilleabháin er polis ha skrivañ e eñvorennoù en iwerzhoneg. Embannet e voent, ha troet e voent e saozneg, gant George D. Thomson.\nDeuet eo al levr eñvorennoù-se da vezañ unan eus levrioù klasel anavezetañ al lennegezh iwerzhonek, dre ma voe lennet kalz er skolioù abalamour ma oa ur skouer vat eus rannyezh iwerzhonek Cúige Mumhan.\nAdtapet diwar « https://br.wikipedia.org/w/index.php?title=Muiris_Ó_Súilleabháin&oldid=1710714 »\nKemmoù diwezhañ degaset d'ar bajenn-mañ d'an 23 Gou 2016, da 21:11.


Mari Vastrouilh - Wikipedia\nMari Gollet pe son Mari Vastrouilh zo ur ganaouenn vrezhonek, savet war-dro 1917(Daveoù a vank) gant Potr Treoure. Awenet e vije bet gant Oh My Darling, Clementine a veze kanet gant ar soudarded stadunanat dilestret e Brest er bloavezh-se.\nHe c'havout a c'haller e meur a zastumad.\nE 2010 el levrig Kanit 'ta tudoù, embannet gant Éditions Ti ar Vro Bro-Leon (Lesneven), e-touez div ganaouenn vrezhonek ha hanter-kant enrollet e div bladennig-arc'hant, gant un notenn — e galleg siwazh — "Aimable plaisanterie à propos de Mari Vastrouilh (Marie Souillon) joliment rimée par un abbé : le malicieux Paotr Treoure." en traoñ d'ar bajenn 35. Kanet eo gant Yann-Vadezour Lagadeg (1932-).\nMari Vastrouilh, kanet war an ton stadunanat.\nMari Vastrouilh, kanet war don ur c'hantik.\n↑ Komzoù war ur follenn-nij, el lec'hienn Chansons bretonnes sur imprimés populaires.\n↑ Meneget en ur pennad gallek eus Le Télégramme : .\n↑ Kanit 'ta tudoù, Chansons du dimanche et de tous les jours.\n↑ Ha peder fablenn : Ar vran hag al louarn, Ar bleiz hag an dañvad, Ar c'hrilh hag ar verienenn hag Ar c'houer hag e vugale.\nAdtapet diwar « https://br.wikipedia.org/w/index.php?title=Mari_Vastrouilh&oldid=1820259 »


Loiza Lateau - Wikimammenn\nA. Lefournier ha Ian Salaun, 1889 (p. 194-199)\n◄ Prezegen Pii nao Loiza Lateau Barnedigez ha Merzerinti Sant Tarac, Sant Prob ha Sant Andronic ►\nSetu ama eur ger bennak divar benn eur plac’h iaouang euz ar Beljik, hanvet Loiza Lateau, a ia bep guener er meaz anezhi he unan hag a zoug ar mercou a c’houliou hor Zalver.\nSetu ama eur pennad euz eul lizer scrifet gant eun Tad Cabusin a zo bet oc’h he guelet. An tad ne ra nemet merca comzou ar medesin a vez var he zro.\n« Da uneg heur anter, eme an Tad Cabusin, e c’hellis mont en he c’hamprig a zo henvel oc’h lochen eur manac’h. Azezet oa en eur c’horn, e kichen he guele, he daouarn goloet gant eun tam lian a ioa treuzet a dachadou gant ar goad.\n« Respont a reas gant ar brasa dousder hag humilite da gement a c’houlenniz outhi. Clevet em eus ganthi ne devoa ket cousket abaoue an tregont a viz ebrel (an dra-ma a voa d’an derveziou diveza a vis guengolo), hag abaoue ken nebeut ne devoa kemeret ken magadurez nemet ar gommunion santel. Diskuez a ra din gouliou he daouarn a ioa rus gant ar goad ; a bell e ve lavaret e ve bet treuzet he daou zorn gant diou voulet.\n« Ar goad, eme ar medesin, a gomans da redek d’an noz etre ar iaou hag ar guener, peur liesa etre anternoz hag eun heur. Ar gouliou ne voadont ket oll var eun dro. Peurvuia ar c’hostez eo a voad da genta, ha goudeze an daouarn, an treid, hag ive an tal, rag dougen a ra ive mercou ar gurunen spern. He bleo zo stag oc’h stak gant ar goad ; var he zal ez euz, a dro e tro, roud pevarzek pe bemzek drean spern, ha pephini euz ar roudou-ze a daol goad.\n« Kenta ma comansas goada, oue d’ar guener 24 ebrel 1868. En dervez-ze ne voadas nemet he c’hostez cleiz. D’ar guener varlerc’h, ouspen ar c’hostez cleiz, he zreid ive a dolas goad. D’an trede guener e voue tro an daouarn, hag erfin d’ar pevare e voadaz ive he zal, evel pa vije bet sanclet ar gurunen spern en he fenn. Abaoue e veler ar hurzud-ze bep guener ; ne deo manket nemet eur vech pe ziou. Ervez ar vedesinet, Loiza a dle coll evelse pouez eun anter lur c’hoad bep guener. Petra bennak ma tle coll he ners gant he goad, petra bennak n’e deus debret esken abaoue c’huec’h mis, Loiza zo ruz he fenn hag e deuz ar c’houbari da veza iac’h pesk.\n« Loiza Lateau, ouspen an henor e deus da zougen ar mercou a basion hor Zalver, a dremen c’hoas, bep guener, eul loden vraz euz an deiz er meaz anezhi he unan. C’hoant am oa, eme ar C’habusin, d’he guelet er stad-ze, hag he guelet a riz. Hogen n’edon ket va unan ; bez’ez oa eno eur vanden vad a dud, hag en ho zouez eun escop euz an Irland, ha meur a itron vraz a Frans hag a Vrozaos. Edo eat er meaz anezhi he unan pa zigoueziz, ha setu ama petra a lavar ar medesin var gementse :\n« Loiza a jom azezet epad eul loden vad euz an amzer a dremen er stad-ze. He c’horf a zo eun tamik pleget var an araog, ha ne harp nemet oc’h bord ar gador. He daouarn leun c’hoad a zalc’h var he daoulin, lian en dro dezho. He malvennou zo discourbellet, ha ne finvont ket ; he daoulagad a zao d’an eac’h hag eun tamig a zeou. Goubari e deus da evesaat mad oc’h eun dra bennak ; lavaret a rafet e vel eun dra bennag euz a bell.\n« Chench a ra doare bep en amzer. Avechou e teu laouen ; he daoulagad zo gleb, anter-zigeri a ra he ginou hag eur musc’hoars laouen a bar var he muzellou. Avechou he malvennou a goez, hag a c’holo he lagad, daelou a ziver hed he divoc’h, hag he bizach a deu da stena. Avechou e teu drouk-livet ; lavaret a rafet e ve strafuillet oll hag e defe c’hoant da grial ep gallout ober.\n« Avechou e tro he c’horf evel pa en defe c’hoant he zell da heuilla eun dra bennag a ra an dro dezhi. Guechou all e sao, e ra eur gamed bennag, e sao var beg he zreid evel pa ve o clask nijal kuit. Neuze e sao he daouarn, e veler he muzellou o finval, hag e venn he halan mancout dezhi ; he daoulagad a verv, hag he bizach a deu da veza evel sclerijennet hag euz eur genet dispar. Sonjit neuze e veler ar mercou a c’houliou hor Zalver ; var he zal eur gurunen a c’hoad o tisken a roudennou hir var he gouzoug hag he divoc’h, he daouarnigou guenn gouliet en ho c’hreiz hag ar goad o tont anezho evel bannou euz an heol, sonjit e kementse hag ec’h anzavot ez eo eun dra burzudus da velet, ha ne ket souez e ve estlamet kement hini her guel.\n« Aliez, vardro eun heur anter, Loiza a goez var he daoulin, he daouarn pok ha pok, he c’horf pleget var an araok ; neuze e deuz ar c’houbari da zonjal c’hoas muioc’h a zevri. Chom a ra evelse vardro eun anter heur ; neuze e sao, hag ec’h azez adarre. Vardro div heur e sao a nebeudou, ha neuze en eun taol e coez d’an douar, var he ginou. Astennet evelse var an douar, ha gourvezet var he feultrin, e laca he fenn var he breac’h cleiz. He divesker a zo astennet reud, he daoulagad serret, he ginou anter zigor.... Da deir heur e ra evel eur scrijaden ; he divrec’h en em asten evel pa ve var ar groaz, hag he daou droad en em laca an eil var egile evel pa dlefent beza staget gant eun tach epken.\n« Neuze ar plac’h kez a zo ien sclas, ha ne ra van n’eus fors petra a rafet dezhi. Lavaret e ve o vont da vervel evel hor Zalver var ar groas. Bez’e c’heller gouscoude he lacat da finval, o lavaret a vouez huel eur beden bennak dirazhi. Kerkent e sao var he daoulin, hag he bizach a ziskuez laouenidigez pe dristidigez, esperans pe encrez ervez ar c’homzou a leverer, n’eus fors e pe iez e vent lavaret. Pedi a rejomp e meur a iez, hag e tiskueze ato hor c’hompren. Epad ma lavaremp ar chapeled, bevech ma teue ar c’homzou-ma : Santez Mari, mam da Zoue, he bizach a deue laouen, he ginou a c’hourzigore, hag eur musc’hoars dudiuz a velet var he muzellou. Pa lakeamp dezhi etre he daouarn eun dra noa ket benniget, hen leze da goeza ; pa lakeamp dezhi avad eun dra benniget, e talc’he mad dezhan.\n« Pa voa eat an dud kuit, ha ne voa eno nemet an tad Seraphin ha me, e liviris dezhi, epad ma edo c’hoas stouet var an douar : « Trugarez evit an Tad Santel ar Pap ! » Kerkent e sao he fenn hag he gueler o pidi eur pennadik. Neuze e coez adarre. Lavaret a riz eun eil guech : « Trugarez evit ar bec’herien baour ! » Sevel a reaz eun eil guech ive hag e pedaz eur pennadig all. Eun trede guech e liviris : « Trugarez evit eneou ar pugator ! » hag e reaz ar memes tra.\n« Var ar pez a vercan ama, eme an Tad Cabusin, sonjit ar pez a gerot. Hogen guir eo, hag her guelet em eus.\n« An Tad Seraphin a lavaras din neuze ez euz e kær Oria, e rouantelez Napl, eur vaouez all hag a zoug ive ar mercou a c’houliou hor Zalver. Ar vaouez-ze zo ganet er bloas 1825, hag a zo hanvet Palma. Eun intanvez eo, a ren eur vuez santel, hag a zo ar zell varnezhi ugent vloaz zo. Anaout a ra dre revelasion ha discleria a ra d’he c’honfessour kement a zigouez gant Loiza Lateau. He gouliou burzudus n’int ket henvel oc’h re houma. Avechou pep berad goad, o coeza var eun tam lian, a gemer imach eun dra sacr ; avechou all e tevont evel an tan. Guelet em euz eun tam mezer var behini pep berad goad a verke eur golonen, hag eun all a ioa evel pa vije toullet gant eun houarn ruz.\n« Setu ama eur pennad lizer divar he fenn :\n« Palma a anavez, ne ket epken Loiza Lateau, mes c’hoas meur a ene-all dibab skignet gant Doue ama hag ahont evel ar stered var an oabl. Dreizho en deus sonch da nevezi an Europ paour distrujet gant an dud dizoue, digas adarre feiz enhi, ha diskuez splam ar virionez euz a bassion Jesus-Christ o deus bet Renan hag he genseurt an divezoni da lavaret n’oa ket Doue !…\n« Ar re a zo bet carget da ober eun enclask evit gouzout ha guir oa e touge ar mercou a c’houliou hor Zalver, o deuz he bourrevet scrijus. Sanclet o deus bete’n ascorn en he daouarn eun nadoz hir ; devet o douz he izili hag he leziou dezhi gant lanvennou ruziet en tan, touilet o deuz he biziet etre ar c’hig hag an ivinou. Evithi da veza bourrevet evelse ne deus great van, hag oll int coatragn da anzao e voa guir ar pez a lavaret anezhi, mes ne c’hellent ket lavaret penauz e tigoeze eun dra evelse. »\nAdtapet diwar « https://br.wikisource.org/w/index.php?title=Loiza_Lateau&oldid=162210 »\nKemm diwezhañ d'an 14 Mae 2020 da 17:32\nKemmoù diwezhañ degaset d'ar bajenn-mañ d'an 14 Mae 2020, da 17:32.


KDSK, Centre de Ressources Culturelles CeltiquesThesaurus : Skol an Emsav\nLinked documents : [715 document(s)]\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02B1218_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02B1217_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02A1201_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02A1199_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02A1198_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02A1197_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02A1193_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02A1192_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02A1191_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02B1219_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02B1221_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù. / [Disanv] (Luc'hskeudennet gant). - - KDSK_SAE_Lodad02B1224_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1302_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1301_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1300_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1299_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1284_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1283_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1282_P.jpg\n[Foto] Pourmenadenn dibenn-bloaz e St Maloù evit bugale Kreizenn ar Merc'her DUDI (eus Roazhon), e 1987. / LOUARN Lena (Luc'hskeudennet gant). - - KDSK_SAE_Lodad02A1281_P.jpg


Anv ar pezh : Tri devezhour evit an Eost\nBloavezh : 1926\nPaotred : 8\nUr plac’h yaouank ha koant. Gwreg Gweltas.\nPaotr e gordenn\nPaotr e flac’h\nPaotr e gontell\nUr plac’h yaouank\nUr paotr kozh\nUn den o tremen\nKasoni a vag Erwan ouzh e vreur, ha karout a ra e wreg. Daet eo tri faotr spontus da ginnig dezhañ lazhañ ar c’houplad.\nErwan ha Gweltas, an daou vreur, a labour war un tachenn e bro Dreger. Ret eo kavet tri devezhour evit an Eost, da sikour gante war an dachenn. Erwan n’en deus ket c’hoant d’o c’hlask ; d’e vreur d’ober. Dimezet eo Gweltas da Vari, hag Erwan, kamm hag abaf, zo cholet kozh paotr-yaouank. Jeu zo etre an daou vreur.\nAnzav a ra Erwan da Vari e garantez en he c’heñver, kushet gantañ abaoe pell. Met Mari a chomo feal d’he gwaz. Drouk e ta Erwan da vout ganti hag e ya kuit ar plac’h.\nJob ha Soazig, d’o zro, zo war al leurenn : garantez a zo etreze. Un emgav a ginnig ar paotr d’he muiañ-karet, da noz.\nDaet eo Erwan adarre, ha manet kousket... pa arru tri den. C’hoari a reont gantañ : pep tra a vez gouezet ganto : ar garantez en deus evit Mari, ar gasoni evit e vreur, hag e lâr an tri den a vez graet goap outañ e kement lec’h ar barrez, hag en davarn, lec’h m’o deus klevet kement-mañ. An tri den-se o deus c’hoant da labourat : gouzout a reont ivez e vez klasket amañ tri devezhour evit an Eost. E fin an diviz e kinnigont d’Erwan lazhañ Mari ha Gweltas. Ne ro ket ar paotr e aotre met war-nes en ober emañ... Judas, Kaïn hag an Ankoù eo an tri den-mañ ha lâret a reont d’ar paotr n’en do nemet lâret ur ger evit ma vo lazhet e vreur hag e wreg.\nEmañ Gweltas ha Mari o komz. Pa wel Mari ar fiziañs en deus he gwaz en e vreur e tibun dezhañ ar wirionez, pezh zo degouezhet etreze an deiz all.\nErwan a arru gant an tri devezhour. Mari a ya gante o-zri, da ziskouez dezhe lec’h ma vint o kousket. Erwan a chom gant e vreur hag ur pennad komz hir zo etreze : gouzout ar wirionez a fell da Weltas. Hennezh en deus c’hoant da gas kuit e vreur. E fin an taol e pok an eil d’eglie : divizet eo bet e yay kuit Erwan war-lerc’h miz Eost.\nE-pad ar pred : an daou vreur, Mari, hag an tri devezhour. Kaoz zo deus ar brezel, hag al labour d’ober. An daou bried a ya da gousket hag e chom an tri devezhour gant Erwan.\nKaer o deus pouezañ, ne lâr ket Erwan e ger c’hoazh evit lazhañ Mari ha Gweltas. C’hoari a reont kartoù, hag an hini a yay ar maout gantañ a hellay dibab petra ober. Kollet en deus Erwan : n’asañta ket, met ne lâr ger ebet kennebeut, hag e ya an tri den da lazhañ Mari ha Gweltas en o gwele. Erwan a chom er sal.\nDaou anezhe zo aet kuit hag e chom paotr ar gordenn gant Erwan. En em grougañ e ray ? Mon, ar vatezh, a za en ti, spontet bras p’he deus gwelet an daou baotr o tremen er vourc’h e-pad an noz, hag hi da vont da gousket en-dro en he zi.\nAet eo kuit paotr ar gordenn, hag Erwan a gomz e-unan... « pelec’h emañ ar gordenn ? »\nAkt 1 : ur c’hroazhent war ar maez. Ur c’halvar e kreizh al leur-c’hoari. Ur feunteun, ul lanneg, ur c’hleuz. Er foñs e vez gwelet ar vourc’h, ar mor.\nAkt 2 : ur vereuri. Ur chiminal, ur bank-tosel a bep tu.\nPazennoù da vont d’ar gambr. un nor da vont da gambr al laez.\nOuzh ar voger : togoù brezel, ur fuzilh, skeudennoù santel.\nDilhad ar pemdeiz, evit labourat\nUr baner ganti.\nUn akordeoñs hag ur sac’h. Ur c’horn butun\ngant o zri : pennoù vil, dilhad lous hag uzet.\nzo ur pikol den, kleizennet e benn.\nKlevet e vez o vont hag o ton war an hent, hep o gwelet.\nMalgorn Gozh o seniñ akordeoñs.\nAr c’hi o yudal.\nTi-Embann : Al Liamm. no 16. Bloavezh : 1949.\nTi-Embann : Al Liamm. no 17. Bloavezh : 1949.


Stumm eus an 18 Mae 2006 da 20:49\n39 okted lamet , 14 vloaz zo\nStumm eus an 18 Mae 2006 da 11:31 (kemmañ)\nRakounig (kaozeal | degasadennoù)\nStumm eus an 18 Mae 2006 da 20:49 (kemmañ) (dizober)\nGanet e oa bet [[Pêr Even]] e [[Bro-Oueloù]] e [], e [[Goudelin]] nepell diouzh [[Lannuon]], hagetre aod [[Mor Breizh]],Gwengamp war-duha [[Sant-Brieg]]Lanvolon. Dont a rae Pêr Even enta eus un tiegezh brezhonegerion gristen diwar ar maez war harzoù ar [[brezhonegva]]. Bez'e oa anezhañ enta ur brezhoneger a vihanik.\nSkoliet e oa bet e [[kelenndi]] ar Salezidi e [[Koad-aran-RocHoc'h]], etre [[Kastellaodren]] ha [[Gwengamp]], gant ar [[Salezidi]], a blede eno gant ur skolaj vicherel.\nAlese e oa bet dilennet gant e vistri da genderc'hel gant e studi e neveziadti ar Salezidi e Kadva e [[Normandi]]. O tont alese, echu gantañ e studioù eil derez, e teuas tre e [[Kloerdi]] bras Sant-Brieg. Pêr Even en doa dilezet hent ar [[beleg|velegiezh]] a-benn neuze, un nebeut mizioù goude bezañ deuet tre er c'hloerdi bras, hogen eno emichañs e oa deuet da vezañ ur [[broadelouriezh|broadelour]], evel meur a gloareg all, evel [[Per ar Meur]], [[Armans Ar C'halvez]],[[Maodez Glanndour|Loeiz ar Floc'h]], Marsel [[Klerg]], [[Per Bourdellez]], [[Gwilherm Dubourg]] ha re all c'hoazh, yaouankoc'h c'hoazh.\nPleustrinPleustriñ a rae e [[Gwengamp]] metoù ar vroadelourion, da skouer ar "[[Framm keltiek]]" diazezet gant [[Roparz Hemon]] e-pad ar brezel ; e Gwengamp, dres, e oa bet roet bod da Gendalc'h an aozadur e 1943. D'ar mare-se e oa Loeiz ar Floc'h, [[kure]] er [[parrez|barrez]] hag eno, moarvat, en doa graet Per Even anaoudegezh gant ar skrivagner.\nO tont er-maez eus ar c'hloerdi en doa kavet Per Even fred e studi un [[noter]] e Lannlon en e gorn-bro. Eno, moarvat, en doa bet tro da bleustriñ war ar gwir, pezh a roas an tu dezhañ da gavout ur gourc'hwel een isprefedti Gwengamp, hag a viras c'hwec'h vloaz. Alese e oa deuet da vezañ sekretour-maerdi e ti-kêr Wengamp pa oa Edouard Olivro o kadoriañ ar C'huzul-kêr ; hag eno e peurc'hreas e redad-amaezh, a echuas e dibenn ar bloavezhioù eikont.\nA-ziwar ar bloavezh 1974 avat, adal ma voe roet un tuadur nevez d'ar [[kelaouenn|gelaouenn]] ''[[Imbourc'h]]'', deuet da vezañ kristen, e kemeras perzh an den een emvodoù [[Kristenion Breizh]] hag e vennas Pêr Even fiziout e [[Youenn Olier]] e skridoù da embann betek dibenn e vuhez, e 2003.\nDindan e anv-pluenn '''Jil Ewan''' en deus sinet Pêr Even an darn brasvrasañ eus e oberennoù.\n* adal kreiz ar bloavezhioù '60 en doa pourchaset d'ar gelaouenn "Preder", e yezh "SADED", un droidigezh eus "Le Discours de la Méthode" gant [[René Descartes]], "An Displeg war an Hentenn".\n* "En Donvor da Vreizh", deuet er-maez e [], adembannet e [], o-daou gant [[Imbourc'h (kelaouenn)|Imbourc'h]]. En oberenn-se e plaenae Pêr Even pennañ tezennoù ar gelennadurezh politikel ma rae anezhi ar "gevangevreadelouriezh", en ur ober addisplegoù da istor an [[Emsav]] e deroù ar bloavezhioù '70, da heul droukziwezh an FLB kentañ a strafuilhas speredoù ar vrogarourion e Breizh er prantad-hont. Ul lodenn anezhi a zo gouestlet d'an [[nevezc'her]]ioù en em ziskoueze evit ar wech kentañ en oberenn-se\n* ur [[geriadur]] a [[sonerezh]] diwar e bluenn a gaver en un niverenn eus ''Imbourc'h'' er bloavezhioù '70, kresket a galz goude-se hag embannet gant [[Mouladurioù horHor Yezh]] diwezhatoc'h.\n* "Confessiones" [[sant Eosten]], e hanterenn gentañ ar bloavezhioù '90, a voe kaset da benn gantañ aketus-tre, un oberenn a c'hwec'h kant pajenn bennak, ma klaskas ar skrivagner enni tennañ ampled eus an destenn latin savet gant an aozer evit diorren ar brezhoneg arnevez ar muiañ ma c'helle. Embannet e teir levrenn gant [[Imbourc'h (kelaouenn)|Imbourc'h]].\nAdtapet diwar « https://br.wikipedia.org/wiki/Dibar:MobileDiff/51548 »


(Adkaset eus Beethoven)\nLudwig van Beethoven (badezet d'ar 17 a viz Kerzu 1770 – 26 a viz Meurzh 1827) a oa ur sonaozour ha pianoour alaman. Boas eur da sellet outañ evel unan eus brasañ sonaozourien en istor, hag evel an dudenn bennañ er marevezh tremen etre an oadvezhioù klasel ha romantel eus ar sonerezh klasel kornôgat. E vrud hag e ijin-dreist o deus awenet — hag e meur a zegouezh abafet — remziadoù a sonaozourien, sonerien, ha selaouerien war e lerc'h.\nLudwig van Beethoven (1770-1827). Poltred gant Karl Stieler, e 1820\n1.1 Diaesterioù ar gedvuhez\n1.3 Kredennoù personel hag o levezon war ar sonerezh\n2.1 An tri marevezh\nGanet eo bet Beethoven en niv. 515 Bonngasse (hiziv niv. 20 Bonngasse) e Bonn. Mab e oa da Johann van Beethoven (1740–1792) ha da Magdalena Keverich van Beethoven (1744–1787). Badezet eo bet Beethoven d'ar 17 a viz Kerzu, met e familh ha diwezhatoc'h e gelenner Johann Albrechtsberger a lide e zeiz-ha-bloaz d'ar 16 a viz Kerzu.\nKelenner sonerezh kentañ Beethoven a voe e dad, ur soner e lez Priñs-dilenner Bonn hag a oa hervez doare ur stummer garv hag andiawel. Alies e c'hoarveze gant Johann distreiñ d'ar gêr eus un davarn e kreiz an noz ha sachañ Ludwig yaouank er-maez eus e wele dezhañ da seniñ evitañ hag evit e vignoned. Donezon Beethoven a voe anavezet hag eñ yaouank-tre c'hoazh. E gelenner pouezus kentañ a voe Christian Gottlob Neefe. E 1787 e veajas Beethoven yaouank da Vienna evit ar wezh kentañ. Eno e c'hellfe bezañ en em gavet gant Wolfgang Amadeus Mozart ha bezañ sonet evitañ. Rediet e voe da zistreiñ d'ar gêr gant m'edo e vamm o vervel diwar an dorzhellegezh. Mamm Beethoven a varvas hag eñ 16 vloaz, ha meur a vloavezh-pad eo bet e karg da zesevel e zaou vreur dre ma troe e dad da voesonier gwashoc'h-gwashañ.\nDilec'hiañ a reas Beethoven da Vienna e 1792, e lec'h ma studias ur pennadig gant Joseph Haydn (e plas Wolfgang Amadeus Mozart hag a oa marvet ar bloavezh kent). Kelennadurezh ouzhpenn a bakas digant Johan Georg Albrechtsberger (stummer pennañ Vienna war ar gendonouriezh) hag Antonio Salieri. Beethoven a dapas kerkent brud evel mailh ar piano. E oberennoù kentañ gant niverennoù opus, an tri zriad piano, a zeuas war wel e 1795. En em staliañ a reas e patrom ar red-micher a oa o vont da heuliañ evit ar peurrest eus e vuhez : kentoc'h eget labourat evit an iliz pe ul lez brientinien (evel m'o doa graet meur a sonaozour en e raok), en em vevañ a rae en ur c'henstrollañ goproù-bloaz pe roadennoù digenvez a-berzh brientinien, korvoder diwar abadennoù dre rakprenañ, sonadegoù, kentelioù, ha gwerzh e oberennoù.\nLudwig van Beethoven: munud eus ur poltred graet e 1804 gant W.J. Mähler\nDiaesterioù ar gedvuhezAozañ\nTrubuilhet eo bet buhez personel Beethoven. War-dro an oad a 28 vloaz, e krogas da vont da vouzar, ar pezh er vroudas da brederiañ emlazhañ (sellet ouzh Testamant Heiligenstadt eus 1802). Desachet e oa gant maouezed diziraezus (dimezet pe vrientinel) ; ne zimezas morse. E zarempred karantez zirendael nemetañ gant ur vaouez anavezet a grogas e 1805 gant Josephine von Brunswick ; soñjal a ra d'ar bras eus ar c'houizieien ez echuas a-benn 1807 dre ma n'helle ket homañ dimeziñ gant ur bilen kuit a goll he bugale. E 1812 e skrivas un hir a lizher karantez d'ur vaouez na ra anezhi ken nemet ar "Muiañ-karet Divarvel". Goulakaet ez eus bet meur a anv, met hini ebet n'eo bet degemeret gant an holl. Krediñ a ra da c'houizieien zo e oa un diwaskadenn (gant Beethoven o veizañ ne zimezfe morse) pennabeg eus marevezh izel e broduadur a ya eus 1812 da 1816.\nBeethoven a chabouse, alies c'hwerv, gant an dud kar ha par dezhañ ha pelloc'h (pergen ur stourm poanius a-wel d'an holl a-zivout gward e niz Karl) ; lies gwezh ne rae ket brav ouzh ar re all. Dilojañ a reas alies ha boazioù personel iskis en devoe, evel gwiskañ dilhad lous petra bennak ma ne oa ket evit mirout a 'n em walc'hiñ dizehan. Neoazh en devoe ur bagad mignoned tost hag emroüs e vuhez-pad.\nSelaouerien niverus a verz un heklev eus buhez Beethoven en e sonerezh, a daolenn alies ur stourm heuliet gant un drec'hadenn. An deskrivadur-mañ a vez lakaet alies da dalvezout evit pennoberezhioù krouet gant Beethoven e skoaz e ziaesterioù personel kriz.\nBeethoven e 1823 ; eilad eus ur poltred distrujet gant Ferdinand Georg Waldmüller\nBeethoven a oa alies dister e yec'hed. Hervez unan eus e lizheroù e krogas e gudennoù kof pa oa c'hoazh e Bonn, ar pezh o deiziad a-raok 1792. E 1826 ez eas e yec'hed war washaat, hag ar blegenn-mañ a gasas anezhañ betek ar marv. En e zanevell korfskej e kaver meneg eus kudennoù grevus gant an avu, sac'h ar vestl, ar felc'h, hag ar pankreaz. N'eus ket a genasant hollek war abeg resis e varv. Enklaskoù a-vremañ war ur guchenn eus blev Beethoven troc'het diwar e benn devezh goude e varv hag un tamm eus e glopenn paket diwar e vez e 1863, an daou anezho bremañ e Kreizenn Beethoven e San Jose, Kalifornia , o deus diskouezet e c'hallfe a-walc'h ar pistriañ gant plom bezañ bet lodek en e yec'hed fall hag en diwezh en e varv. Mammenn (pe mammennoù) ar pistriañ gant plom a zo dianav, met a c'hallfe bezañ bet pesk, kediadoù plomek implijet evit dousaat ar gwin, listri da evañ e staen, louzeier diwar blom, pe abadennoù hir e dourioù melar. N'eo ket gwirheñvel e vije bet ar pistriañ gant plom abeg e vouzarded, ma kav da lies imbourc'her e oa hemañ gweredet gant kleñved Paget, otoskleroz ar gokleenn, pe un direizhamant emwaredek evel al lupus, daoust m'o deus diskouezet studiadennoù graet nevez 'zo war c'houzañvidi ar pistriañ gant plom eo bet skoet lod gant koll ar c'hleved kenkoulz all. Dielfennadenn ar blev n'he deus ket dinoet merkur, a zo kempoell gant ar c'hraf ne oa ket Beethoven gant an naplez (louzaouet e veze an naplez gant kediadoù merkur d'ar mare-hont). Ezvezañs deveradoù narkotek a lak da grediñ e vire Beethoven a implijout louzoù-diboaniañ opiomek.\nBez er Zentralfriedhof, Vienna.\nMarvet eo Beethoven d'ar 26 a viz Meurzh 1827, goude un hir a gleñved. Sebeliet eo bet e bered Währinger. Ugent miz diwezhatoc'h, korf Franz Schubert (hag en doa douget arched Beethoven da geñver e obidoù) a voe sebeliet nes da hini Beethoven. E 1888 e voe dilec'hiet bezioù Schubert ha Beethoven war un dro d'ar Zentralfriedhof (Bered Kreiz), e-lec'h ma c'hellont bezañ kavet bremañ e-kichen re Johann Strauss I ha Johannes Brahms.\nKredennoù personel hag o levezon war ar sonerezhAozañ\nBeethoven a oa skoet kreñv gant uhelvennadoù ar Sklêrijennoù ha gant kresk ar Romantelezh en Europa. Dediet en doa da gentañ penn e drede simfonienn, an Eroica (Italianeg evit "harozus"), da Napoléon Bonaparte gant ar gredenn e harpfe ar jeneral an uhelvennadoù demokratel ha republikan eus an Dispac'h Gall. Met e 1804 e barrennas anv Napoleon diwar ar bajenn-ditl e-lec'h m'en doa skrivet un dedi dezhañ, dre ma 'n em zispake sklaer mennadoù impalaerel Bonaparte, hag adenvel a reas ar simfonienn da "Sinfonia Eroica, composta per festeggiare il sovenire di un grand Uomo", pe e brezhoneg, "aozet evit lidañ koun un den meur". Pevare luskad e Navet Simfonienn a zispak un aozadenn a-gor peurlipet eus Ode An die Freude ("Kanenn d'al Levenez") Schiller, ur meulgan gwellwelus hag entanet da vreudeuriezh Mab-den.\nDizemglev a zo etre ar c'houizieien war gredennoù relijiel Beethoven hag ar perzh o deus bet en e oberenn.\nKenaozet ez eus bet gant Beethoven ur skalfad a stummoù, en o zouez simfoniennoù, kengerzadoù, sonadennoù piano, pevaradoù-kerdin ha sonerezh kambr all, oferennoù, opera, lieder, ha lies rumm all. Sellet e vez outañ evel unan eus brasañ tudennoù tremen etre an oadvezhioù klasel ha romantel eus istor ar sonerezh .\nEvit a sell ar stummoù sonerezhel, Beethoven a savas war bennaennoù stumm ar sonadenn ha displegadur an tresoù en doa bet da hêrezh digant Haydn ha Mozart, met o astenn a reas kalz, en ur skrivañ luskadoù hiroc'h ha muioc'h a ampled dezho. Hogen Beethoven a dermenas ivez ar simfonienn en-dro penn da benn, en ur dreuzfurmañ anezhi diouzh ar stumm frammet reut pevar luskad rummet eus oadvezh Haydn war-zu ur stumm digor frank a c'hallfe delc'her kement a luskadoù ha ma 'z eus ezhomm, ha ne vern pe stumm ret evit reiñ he c'hempoell d'an oberenn.\nAn tri marevezhAozañ\nBoas eur da rannañ red-micher sonaozour Beethoven etre ar marevezhioù Abred, Krenn, ha Diwezh.\nEr marevezh Abred, e weler anezhañ o trevezañ e ziaraogerien veur Haydn ha Mozart ha war un dro egerzhañ hentoù nevez hag a-bazennoù astenn ampled hag emled e oberenn. E-touez un nebeud pezhioù a-bouez eus ar marevezh abred e kaver ar c'hentañ hag an eil simfonienn, ar c'hwec'h pevarad-kerdin kentañ, an daou kengerzad piano kentañ, hag an ugent sonadenn evit piano kentañ, en o zouez ar re Pathétique ha Loargann kaer-vrudet.\nKregiñ a reas ar marevezh Krenn nebeut goude enkadenn bersonel Beethoven kreizennet tro-dro d'e vouzarded. Merket eo ar marevezh gant oberennoù bras o ampled a eztaol harozegezh ha amprouenn ; enno e kaver un toullad mat eus oberennoù brudetañ ar sonerezh klasel. Emañ e-touez oberennoù ar marevezh krenn c'hwec'h simfonienn ( niv. 3–8), an tri c'hengerzad evit piano diwezhañ, ar c'hengerzad tripl hag e gengerzad evit biolin nemetañ, pemp pevarad-kerdin ( niv. 7–11), ar seizh sonadenn evit piano a heuilh en o zouez ar re Waldstein ha Appassionata, hag e opera nemetañ, Fidelio.\nMarevezh Diwezh Beethoven a grogas war-dro 1816 hag a badas betek marv Beethoven e 1827. An oberennoù diwezh a zo dezverket gant o donder kefredel, hag a vamer kalz dirazañ, o eztaol nerzhus ha personel-kenañ, hag an arnodiñ furmoù (da skouer, ar pevarad e do lemm leiañ a zo seizh luskad ennañ, tra ma ouzhpenna e navet simfonienn nerzh ar c'hor hollanavezet d'ar c'hlaviaz el luskad diwezhañ). Er marevezh-mañ e vez kavet ar Vissa Solemnis, ar pemp pevarad-kerdin diwezhañ hag ar pemp sonadenn evit piano diwezhañ.\nGwelout ivez Istor eus ar stumm sonadenn ha Sonerezh romantel.\nRoll oberennoù Beethoven, ennañ liammoù d'an holl oberennoù gant pep a bennad\n↑ Badezet eo bet Beethoven d'ar 17 a viz Kerzu 1770. Peurvuiañ e veze badezet bugale ar mare-hont un devezh goude bezañ bet ganet, met n'eus tamm teul ebet evit prouiñ e vije bet c'hoarvezet gant Beethoven. Gouzout a reer e lide e familh hag e gelenner Johann Albrechtsberger e zeiz-ha-bloaz d'ar 16 a viz Kerzu. Ar fedoù anavezet a lak da grediñ e oa moarvat ar 16 a viz Kerzu 1770 deiziad ganedigezh Beethoven, kement-mañ avat n'haller ket disklêriañ ez eo asur.\nDavies, Peter. Beethoven in Person: His Deafness, Illnesses, and Death. Westport, Conn.: Greenwood Press, 2001. ISBN 0-313-31587-6.\nHatten, Robert S., Musical Meaning in Beethoven. Bloomington: Indiana University Press, 1994. ISBN 0-253-32742-3.\nAdtapet diwar « https://br.wikipedia.org/w/index.php?title=Ludwig_van_Beethoven&oldid=1985204 »\nKemm diwezhañ d'an 7 Ebr 2022 da 17:34\nKemmoù diwezhañ degaset d'ar bajenn-mañ d'an 7 Ebr 2022, da 17:34.


Krediñ a reer ivez en-deus ar c'horeaneg ul liamm gant ar japaneg en-deus an hevelep frammadur yezhadurel eveltañ. Un nebeud klaskourien o-deus lakaet an div yezh er familh altaek tra ma kred reoù arall eo liammet ar japaneg ouzh ar yezhoù Buyeo komzet gwechell e rouantelezhioù kozh Goguryeo ha Baekje. Ar japaneg hag ar baekjeg o-deus an hevelep frammadur fonetikel ha un nebeud eus o gerioù a zo heñvel. Bez ez oa liammoù sevenadurel anat etre Japan ha Baekje ha pa voe distrujet ar rouantelezh gant Silla e tec'has he noblañs da Japan. Hervez klaskourien arall, avat, n'o-deus ket an div yezh liamm genel ebet met un darn eus an hevelep sprachbund e oant.\nAdtapet diwar « https://br.wikipedia.org/w/index.php?title=Koreaneg&oldid=1984565 »\nKemmoù diwezhañ degaset d'ar bajenn-mañ d'an 3 Ebr 2022, da 19:26.


aada ha narki : kervella goulc han - livre : furet.com : AL LIAMM\nE Breizh emaomp, e Tremenac'h (Plougerne) pe un tamm pelloc'h kostez ar C'hurnig (Gwiseni) da vare ar Mezolitik. Daou zen yaouank, paotr ha plac'h, Aada ha Narki en em gavo ha pa ne vijent ket eus memes meuriad. Gant ampartiz ha gouiziegezh e oar Goulc'han Kervella taolenniñ\nbuhez an dud d'ar mare-se kostez an aod. Lod diouto a zo chaseourien, lod all a zo mesaerien ha prestig e vo dizoloet ganto al labour-douar. A-unan emañ an dud gant an natur hag ar mor forzh pegen taer ha garv e vije an darempredoù etrezo gwech dre vare.\nAuteur : KERVELLA GOULC HAN\nISBN : 9782736800727


Hechos 22 CCO - —Dseaˋ rúˈˋuuˈ, dseaˋ góoˋo - Bible Gateway\nHechos 22 Chinanteco de Comaltepec (CCO)\n22 —Dseaˋ rúˈˋuuˈ, dseaˋ góoˋo dseaˋ Israel, có̱o̱ˈ˜guɨ jaléngˈˋ dseaˋ i̱ lɨ́ɨngˊ dseaˋ mogui˜ quíˉiiˈ, nʉ́ʉˉnaˈ júuˆ quiéˉe e nifáˈˆa quiáˈˉ jaléˈˋ e nɨcajméˉe e laco̱ˈ ningángˈˋnaˈ e o̱ˈ jáˈˉ jaléˈˋ dseeˉ e cuøˈˊnaˈ jnea˜.\n2 Jo̱ mɨ˜ canúuˉ jaléngˈˋ i̱ dseaˋ Israel i̱ teáangˉ do e féˈˋ Paaˉ có̱o̱ˈ˜ jmíiˊ quiáiñˈˉ do, eáangˊguɨ tiiˉ caje̱rˊ. Jo̱ caféˈˋguɨ Paaˉ:\n3 —Jnea˜ lɨ́ɨnˊn dseaˋ Israel laco̱ˈ ˈnʉ́ˈˋ, jo̱guɨ calɨsénˋn fɨˊ co̱o̱ˋ fɨɨˋ e siiˋ Tarso lɨ˜ se̱ˈˊ Cilicia. Dsʉˈ fɨˊ Jerusalén lab lɨ˜ cacuánˉn, jo̱guɨ cajmɨtɨ́ɨnˋn có̱o̱ˈ˜ jaangˋ tɨfaˈˊ i̱ niingˉ quíˉiiˈ i̱ siiˋ Gamaliel. Jo̱ fɨˊ jo̱b cajmɨtɨ́ɨnˋn jaléˈˋ e tɨ́ɨngˋ dseaˋ góoˋnaaˈ e jmóorˋ lají̱i̱ˈ˜ tɨˊ malɨɨ˜ jo̱guɨ latɨˊ lana. Jo̱guɨ contøømˉ nɨcajmɨˈúunˋn e nɨcajmitiiˉ jaléˈˋ júuˆ quiʉˈˊ ta˜ quiáˈˉ Fidiéeˇ carˋ ngocángˋ dsiiˉ laco̱ˈguɨ la jmooˋ ˈnʉ́ˈˋ lana cajo̱. 4 Jo̱ lamɨ˜ jéengˊguɨ gabˋ cajmeáanˈ˜n jaléngˈˋ dseaˋ teáangˉ fɨˊ guiʉ́ˉ có̱o̱ˈ˜ Dseaˋ Jmáangˉ, jo̱guɨ caˈñúnˈˋnre, jo̱guɨ catánˈˋnre dsíiˊ ˈnʉñíˆ co̱o̱ˋ guiˈnábˈˆ, dseañʉˈˋ dseamɨ́bˋ, jo̱ seemˋ i̱ lɨɨng˜ dseaˋ do cartɨˊ cajúmˉbre. 5 Jo̱guɨ jaléngˈˋ i̱ dseaˋ mogui˜ quiáˈˉ fii˜ jmidseaˋ quíˉiiˈ có̱o̱ˈ˜guɨ jaléngˈˋ dseaˋ cǿøngˈ˜ quíˉnaaˈ ñiˊbre guiʉ́ˉ dseángˈˉ e jábˈˉ lajo̱b cajméˉe. Dsʉco̱ˈ íˋbingˈ i̱ cacuøˈˊ jnea˜ jaléˈˋ jiˋ e quie̱e̱ˉ quiáˈˉ dseata˜ i̱ neáangˊ fɨˊ Damasco e laco̱ˈ nicuǿˈrˉ jnea˜ fɨˊ e nijmánˈˆn dseaˋ quiáˈˉ Dseaˋ Jmáangˉ i̱ seengˋ fɨˊ jo̱, jo̱ nitøøˉre fɨˊ Jerusalén, jo̱guɨ nijmɨhuɨ́ɨnˋnre fɨˊ jo̱ cajo̱.\nMɨ˜ cajíngˈˉ Paaˉ jial calɨcuíiñˋ Dseaˋ Jmáangˉ\n6 ’Dsʉˈ ie˜ jo̱, lajeeˇ e iuunˉ fɨˊ ngóoˊo fɨˊ Damasco, jo̱ mɨ˜ catɨ́ˋ íˈˋ e guieñíˈˉ jóoˋ, jo̱ lajeeˇ e nɨjaquiéeiñˊ niguiéeˊe fɨˊ Damasco, co̱o̱ˋ cajnémˉ co̱o̱ˋ jɨˋ e jɨˈˋ eáangˊ e jáaˊ fɨˊ yʉ́ˈˆ jmɨgüíˋ, jo̱ dsíngˈˉ cajneáˉ lacúngˈˊ lajíingˋ lɨ˜ ngóoˊnaaˈ. 7 Jo̱ dsifɨˊ lajo̱b caquɨ́nˈˉn fɨˊ ni˜ uǿˉ, jo̱ canúˉu e lɨɨng˜ i̱i̱ˋ guicaféˈˋ fɨˊ yʉ́ˈˆ jmɨgüíˋ jo̱ guicajíñˈˉ sɨ́ˈrˋ jnea˜: “Saulo, Saulo, ¿jialɨˈˊ ngɨˈˋ jmáanˈ˜ jnea˜ gaˋ?” 8 Jo̱baˈ cangɨɨˉ quiáˈˉ i̱ guicaféˈˋ do jo̱ cafáˈˉa: “¿I̱˜ ˈnʉˋ, Fíiˋi?” Jo̱baˈ cañíiˋtu̱ i̱ guicaféˈˋ do jo̱ guicajíñˈˉ: “Jneab˜ Jesús i̱ calɨséngˋ fɨˊ Nazaret i̱ ngɨˋ ˈnʉˋ jmáanˈ˜ gaˋ lana.” 9 Jo̱guɨ jaléngˈˋ dseaˋ i̱ ngolíingˉ có̱o̱ˈ˜ jnea˜ ie˜ jo̱ cangáˉbre e jɨˋ do jo̱baˈ eáamˊ cafǿiñˈˊ, dsʉˈ jaˋ canúurˉ luu˜ i̱ guicaféˈˋ do i̱ catǿˈˉ jnea˜ do, jí̱i̱ˈ˜ jneab˜ dseaˋ canúˉu. 10 Jo̱ cangɨɨˉ jnea˜ quiáˈˉ i̱ guicaféˈˋ do jo̱ cafáˈˉa: “¿E˜ ˈnéˉ nijmee˜e, Fíiˋi?” Jo̱ cañíiˋtu̱ i̱ guicaféˈˋ do jo̱ guicajíñˈˉ: “Ráanˈˉ jo̱ gua˜ fɨˊ iuunˈˉ fɨˊ Damasco, jo̱ fɨˊ jo̱b nilɨjmeáˈˆ júuˆ jaléˈˋ e ˈnéˉ nijméeˈˆ.” 11 Jo̱guɨ dsʉco̱ˈ tiuumˉbaa cajá̱ˋa̱ uíiˈ˜ e jɨˋ e jɨˈˋ e cajnéngˉ do, jo̱baˈ i̱ dseaˋ i̱ ngolíingˉ có̱o̱ˈ˜o̱ do, íˋbingˈ i̱ cajéengˋ jnea˜ cartɨˊ caguiéˉe tɨˊ Damasco.\n12 ’Jo̱ e fɨˊ jo̱ niseengˋ jaangˋ dseañʉˈˋ i̱ nisiiˋ Ananías i̱ eáangˊ jmɨˈgóˋ Fidiéeˇ jo̱guɨ eáamˊ nʉ́ʉˈr˜ júuˆ quiʉˈˊ ta˜ quiáˈˉ Fidiéeˇ e cajmeˈˊ Moi˜. Jo̱ jaléngˈˋ dseaˋ góoˋooˈ i̱ seengˋ e fɨˊ Damasco do guiʉ́bˉ féˈrˋ uii˜ quiáˈˉ i̱ Ananías do. 13 Jo̱ i̱ Ananías do cangórˉ fɨˊ lɨ˜ cajá̱ˋa̱. Jo̱ mɨ˜ caguiérˉ fɨˊ jo̱, jo̱ casɨ́ˈrˉ jnea˜: “Saulo ruuˈˇ, güɨlɨjnébˈˋtu̱ˈ caléˈˋ catú̱ˉ.” Jo̱ dsifɨˊ lajo̱b calɨjnéˈˋtú̱u̱, jo̱ nɨcuǿømˋ jǿøˆø caléˈˋ catú̱ˉ. 14 Jo̱ cajíngˈˉguɨ i̱ Ananías do casɨ́ˈrˉ jnea˜: “Tiquíˆiiˈ Fidiéeˇ nɨcaˈnáaiñˉ ˈnʉˋ e laco̱ˈ nilɨñíˈˆ jaléˈˋ e iing˜ Fidiéeˇ e nijméeˈˆ, jo̱guɨ caˈnáaiñˉ ˈnʉˋ cajo̱ e laco̱ˈ nimáanˈ˜ Dseaˋ Jmáangˉ i̱ lɨ́ɨngˊ Fidiéeˇ i̱ jaˋ dseeˉ óoˋ jí̱i̱ˈ˜ co̱o̱ˋ jo̱guɨ ninúuˈˆ jaléˈˋ e féˈrˋ dseángˈˉ ˈñiaˈrˊ. 15 Co̱ˈ ˈnʉbˋ dseaˋ niˈuíinˈˉ dseaˋ quiáˈrˉ, jo̱guɨ nijméeˈ˜ dseaˋ júuˆ laˈúngˉ fɨˊ jmɨgüíˋ lajaléˈˋ e nɨñíiˈˉ jo̱guɨ lajaléˈˋ e nɨnʉ́ʉˈˉ cajo̱ cuaiñ˜ quiáˈˉ Dseaˋ Jmáangˉ. 16 Jo̱guɨ lana, ¿e˜ e sɨjeengˇguɨˈ? Sínˈˉ jo̱ nisánˈˋ jmɨɨˋ e laco̱ˈ cuøˊ li˜ e caˈuíinˈˉ dseaˋ quiáˈˉ Dseaˋ Jmáangˉ, jo̱guɨ mɨ́ɨˈ˜ dseaˋ do e niˈíiñˉ dseeˉ quíiˈˉ.”\nMɨ˜ cajméeˋ Paaˉ júuˆ jial mɨ˜ cangoˈeerˇ dseaˋ i̱ jaˋ lɨ́ɨngˊ dseaˋ Israel\n17 ’Jo̱ mɨ˜ caquɨnˈˉn e cagüeanˈˉn fɨˊ la fɨˊ Jerusalén, jo̱ cangóˉo fɨˊ guáˈˉ féˈˋ e cangofǿnˈˋn Fidiéeˇ. Jo̱ lajeeˇ jo̱ camóˉo lɨɨng˜ eeˋ camóˉo lafaˈ mɨ˜ quɨˊ dseaˋ. 18 Jo̱ camánˉn Fíiˋnaaˈ Dseaˋ Jmáangˉ e jíñˈˉ sɨ́ˈrˋ jnea˜ lala: “Jmɨˈúungˋ quíiˈˉ, jo̱ júuˊ lajmɨnáˉ fɨˊ na fɨˊ Jerusalén co̱ˈ jaˋ nijmijíiˉ jaléngˈˋ i̱ dseaˋ i̱ seengˋ fɨˊ na lají̱i̱ˈ˜ júuˆ e guiaˈˋ quiéˉe.” 19 Jo̱baˈ jnea˜ lalab cangɨɨˉ quiáˈˉ dseaˋ na jo̱ cafɨ́ɨˉɨre: “Fíiˋi, ñibˊ i̱ dseaˋ do guiʉ́ˉ e jnea˜ ngɨɨˉ laco̱o̱ˋ laco̱o̱ˋ lɨ˜ té̱e̱ˉ guáˈˉ quiáˈˉ dseaˋ góoˋooˈ e jmánˈˋn jaléngˈˋ dseaˋ i̱ cuíingˋ ˈnʉˋ, jo̱guɨ tøøˉre fɨˊ ˈnʉñíˆ jo̱guɨ jmɨhuɨ́ɨnˋnre cajo̱. 20 Jo̱guɨ ie˜ do mɨ˜ cajngangˈˊ dseaˋ i̱ Tée˜ do, jaangˋ dseaˋ i̱ cajméeˋ lají̱i̱ˈ˜ e iing˜ ˈnʉˋ jo̱guɨ caguiarˊ júuˆ quíiˈˉ cajo̱, dob síngˈˋ jnea˜ ie˜ jo̱ e cuøøˉ júuˆ quiéˉe e cajngaˈˊ dseaˋ quiáˈˉ i̱ Tée˜ do. Jo̱guɨ jnea˜bɨ cajo̱ dseaˋ cajméˉe íˆ sɨ̱ˈˆ i̱ dseaˋ i̱ cajngaˈˊ quiáˈˉ i̱ dseaˋ do lajeeˇ e cajngangˈˊneiñˈ.” 21 Jo̱ dsʉˈ cajíngˈˉ Fíiˋi Dseaˋ Jmáangˉ casɨ́ˈrˉ jnea˜: “Teángˈˊ fɨˊ uøˈˊ, dsʉco̱ˈ lana nisɨ́ɨnˆn ˈnʉˋ fɨˊ fɨɨˋ lɨ˜ huí̱i̱ˆ lɨ˜ seengˋ dseaˋ i̱ jaˋ lɨ́ɨngˊ dseaˋ góoˈˋ dseaˋ Israel.”\nMɨ˜ casɨ́ɨngˉ Paaˉ có̱o̱ˈ˜ jaangˋ fii˜ ˈléeˉ\n22 Jo̱ jí̱i̱ˈ˜ jo̱b jí̱i̱ˈ˜ caquiuiñˈˊ núurˋ júuˆ quiáˈˉ Paaˉ, co̱ˈ mɨ˜ canúurˉ e nidséˉ dseaˋ do e niguiárˉ júuˆ quiáˈˉ Dseaˋ Jmáangˉ jee˜ jaléngˈˋ dseaˋ i̱ jaˋ lɨ́ɨngˊ dseaˋ Israel, jo̱baˈ canaaiñˋ óoˋtu̱r jo̱ féˈrˋ: “¡Jaˋ ˈnéˉ e seengˋ i̱ dseaˋ na fɨˊ jmɨgüíˋ la! ¡Jngangˈˊnaiñˈ na!” 23 Jo̱guɨ taˈˊbɨguɨr mɨ́ɨˈ˜ jo̱guɨ bóˈrˋ ˈleeˋ to̱o̱˜ sɨ̱ˈrˆ, jo̱guɨ bírˋ ˈleeˋ fɨˊ yʉ́ˈˆ có̱o̱ˈ˜ jaguórˋ co̱ˈ dsíngˈˉ guíiñˉ.\n24 Jo̱baˈ i̱ fii˜ ˈléeˉ do caquiʉˈrˊ ta˜ e nitáiñˈˊ Paaˉ fɨˊ dsíiˊ ˈnʉ˜ jaléngˈˋ i̱ ˈléeˉ do. Jo̱guɨ caquiʉˈrˊ ta˜ cajo̱ e nibǿøngˉ dseaˋ do có̱o̱ˈ˜ looˋ e laco̱ˈ dseaˋ do nijmérˉ júuˆ jialɨˈˊ e taˈˊ jaléngˈˋ dseaˋ mɨ́ɨˈ˜ uii˜ quiáˈrˉ. 25 Dsʉˈ lajeeˇ e nɨˈñúumˈ˜ Paaˉ røøˋ e lɨco̱ˈ dsiˈíingˊguɨ e nibǿømˉbreiñˈ do, lajeeˇ jo̱b cajmɨngɨ́ˈˉ Paaˉ i̱ dseaˋ nʉˈluu˜ quiáˈˉ fii˜ ˈléeˉ i̱ sɨˈíˆ nijmeángˈˋ gaˋ írˋ do jo̱ cajíñˈˉ casɨ́ˈˉreiñˈ:\n—¿Su seabˋ fɨˊ quíiˉ ˈnʉ́ˈˋ e nijmɨhuɨ́ɨngˋnaˈ jaangˋ dseaˋ i̱ calɨséngˋ fɨˊ lɨ˜ quiʉˈˊ dseaˋ romano ta˜ e jí̱i̱ˈ˜ jaˋ mɨˊ calɨta˜bɨ dsíiˊ su dseángˈˉ óorˋ dseeˉ?\n26 Jo̱ mɨ˜ canúuˉ i̱ dseaˋ nʉˈluu˜ quiáˈˉ i̱ fii˜ ˈléeˉ do e cajíngˈˉ i̱ Paaˉ do lajo̱, jo̱baˈ dsifɨˊ ladob cangáiñˈˉ e cangojméeˈrˇ júuˆ i̱ fii˜ ˈléeˉ do quiáˈrˉ jo̱ casɨ́ˈˉreiñˈ:\n—¿E˜ nijméeˆ ˈnʉˋ có̱o̱ˈ˜ i̱ dseañʉˈˋ do, co̱ˈ dseaˋ calɨséngˋ fɨˊ lɨ˜ quiʉˈˊ dseaˋ romano tab˜ jíñˈˉ e lɨ́ɨiñˊ?\n27 Jo̱ dsifɨbˊ cangoquiéengˊ i̱ fii˜ ˈléeˉ do fɨˊ lɨ˜ singˈˊ Paaˉ, jo̱ cajmɨngɨ́ˈˉreiñˈ do jo̱ cajíñˈˉ:\n—¿Su jábˈˉ e dseaˋ romanob lɨ́ɨngˊ ˈnʉˋ?\nJo̱ cañíiˋ Paaˉ quiáˈˉ i̱ fii˜ ˈléeˉ do jo̱ cajíñˈˉ:\n—E jábˈˉ, íbˋ jnea˜.\n28 Jo̱ cañíiˋtu̱ i̱ fii˜ ˈléeˉ do quiáˈˉ Paaˉ jo̱ cajíñˈˉ:\n—Jial jnea˜ eáamˊ cacángˉ cuuˉ quiéˉe e caˈuíinˉn dseaˋ romano.\nJo̱ cañíiˋtu̱ Paaˉ casɨ́ˈrˉ i̱ fii˜ ˈléeˉ do:\n—Dsʉˈ jnea˜ lɨ́ɨnˊn dseaˋ romano latɨˊ mɨ˜ cangáamˈ˜baa.\n29 Jo̱ jaléngˈˋ i̱ dseaˋ i̱ sɨˈíˆ nijmɨhuɨ́ɨngˋ i̱ Paaˉ do, caliúumˋ yaaiñ˜ fɨˊ quiniˇ dseaˋ do. Jo̱ jɨˋguɨ i̱ fii˜ ˈléeˉ do caliúumˋ ˈñiaˈrˊ cajo̱ mɨ˜ calɨñirˊ e dseaˋ romanob lɨ́ɨngˊ i̱ Paaˉ do; jo̱guɨ caˈíbˉ føˈˊ quiáˈrˉ dsʉˈ e nɨcaˈñúngˈˋneiñˈ jéengˊguɨ.\nMɨ˜ cangojéeiñˋ Paaˉ fɨˊ quiniˇ dseaˋ quie̱ˊ nifɨˊ quiáˈˉ dseaˋ Israel\n30 Jo̱ mɨ˜ cajneáˉ e jmɨɨ˜ jo̱, co̱ˈ eáamˊ iing˜ i̱ fii˜ ˈléeˉ do e nilɨñirˊ røøˋ e˜ uiing˜ e dseeˉ e jmóoˋ dseaˋ Israel quiáˈˉ i̱ Paaˉ do, jo̱ cajé̱ˈˋbre e ñíˆ cadena e ˈñúungˈ˜ dseaˋ do, jo̱ caquiʉˈrˊ ta˜ e niseángˈˊ jaléngˈˋ fii˜ jmidseaˋ có̱o̱ˈ˜guɨ jaléngˈˋ dseata˜ i̱ quie̱ˊ nifɨˊ quiáˈˉ dseaˋ Israel e niseáiñˈˊ do co̱lɨɨng˜ e quiáˈˉ nisɨ́iñˉ uii˜ quiáˈˉ i̱ Paaˉ do. Jo̱ mɨ˜ nɨsɨseángˈˊ jaléngˈˋ i̱ dseaˋ do, jo̱ caquiʉˈrˊ ta˜ e cagüɨˈɨ́ɨbˊ i̱ Paaˉ do fɨˊ dsíiˊ ˈnʉñíˆ, jo̱ cangojéengˋneiñˈ fɨˊ quiniˇ jaléngˈˋ i̱ dseaˋ i̱ caseángˈˊ do.


Dremm an Ankoù - Roman, poésie, littérature, écrits - Abeozen, Al Liamm\n> Livres en breton >Roman, poésie, littérature, écrits>DREMM AN ANKOÙ - Danevelloù\nKinig a ra Abeozen an dastumad danevelloù-mañ e koun an dud kaezh, skubet o hunvreoù, freuzet o mennozhioù, kaset dizamantus d'ar marv.\nDiazezet eo e oberenn war darvoudoù bevet gantañ hag e geneiled. C'hoant en doa Abeozen da ginnig ur sell disheñvel ha personel war ar brezel, sell ur soudard kentañ klas kaset d'an drailh.\nFrammet eo levr Abeozen en-dro d'un dudenn bennañ : Erwan. Heuliañ a reer anezhañ a-hed freuz ha reuz ar brezel. E kement danevell e kont deomp Abeozen un darvoud bennak, spontus p'en em gav ar Breizhad yaouank dirak ar marv, drastus pa veneg poanioù ar soudarded bet kontammet ha taget o skevent gant ar gaz mougus, frealzusoc'h pa c'hellont kuitaat an tachennoù emgann evit distreiñ d'ar gêr.\n"Ar marv eo, muioc'h eget ar brezel, tem pennañ an dastumad danevelloù-mañ" eme Gwendal Denez en e raksrid.\nGEVRED HA SKRIDOÙ DIECHU ALL\nKalz traoù a zo bet skrivet diwar-benn Roparz Hemon ha kalzik a vezo skrivet c'hoazh evel-just. Marteze a-walc'h en em gavo an dibab skridoù-mañ e gouloù meur a hini, meulerien pe droukprezegerien anezho. soñjit ervat ! Barzhonegoù divrazet, ramantoù diechu... Estreget ur rener, ur "mestr", ur stourmer divrall ez eo bet Roparz Hemon eta, ur skrivagner...


E 1986, p'edo war e studi e Roma, e voe ijinet gant Benead Vialaneix. Staliet e voe da gentañ e maner ar Palud Bras er Forest-Landerne betek an hañv 1988. D'ar c'houlz-se ne oa ken met ur gevredigezhig a dolpe kristenion ur wech an amzer evit pediñ, harp ouzh Kristenion Breizh. Da heul Devezhioù Etrebroadel ar Yaouankiz e 1989, e Santiago de Compostela, e voe roet lañs en-dro d'ar gumuniezh e parrez Kistinid dindan warez he ferson Marsel Blanchard.\nE 2018 en deus Tiegezh Santez Anna kemeret perzh en embannadur ar Bibl gant an ti-embann Penkermin E miz Meurzh 2018 e voe anavezet TSA evel ur "gevredigezh prevez a feizidi" gant an aotrou 'n eskob Raymond Centène hag eskopti Gwened, un anvadur ofisiel gant an Iliz evit tolpañ laiked. Betek-henn e oa gwelet evel ur strolladig brizh-katolik gant dezvadoù na oant ket termenet mat.\nAdtapet diwar « https://br.wikipedia.org/w/index.php?title=Tiegezh_Santez_Anna&oldid=1972344 »


Buhez ar Zent. pages 447, 448, 449. Encyclopédie Marikavel.\nTriouec'hvet devez a Vezeven\nEn amzer-ze, e vije stlapet eus an arme ar zoudarded kristen. Bezan e oa daou, Nikandr ha Marsian, hag a gavas gwell koll o renk en arme roue an douar evit en arme roue an nenv. Dimezet oant o-daou, ha ne oa ket gwall bell c'hoaz, zoken, aboue m'oant bet badezet. Ar gouarner Maxim a reas o digas dirak e lez-varn hag a glaskas ober d'eze kinnig ezans d'an doueou.\nDaria, gwreg Nikandr, a oa war al lec'h.\n- O ma fried, emezi, diwall da nac'h an Otrou Jezuz-Krist; na ret ket, en han' Doue, ar pez a c'hourc'hemenner d'ac'h.\n- Penn fall ma 'z oc'h, eme Vaxim, perak ho peus c'hoant da welet ho kwaz o vervel ?\n- Evit ma vevo gant Doue da virviken ! emezi.\n- Skuiz oc'h gantan 'ta ? eme ar gouarner.\nAr gomz dismegansus-ze a reas d'ar gwad birvi en kalon Daria.\n- P'eo gwir e kemeret ac'hanon evit ar pez n'on ket, grêt eta d'in mervel da gentan evit Jezuz-Krist, ma ho peus ive urz da gondaoni ar merc'hed d'ar maro !\nAr brezel ne oa diskleriet c'hoaz nemet eneb ar zoudarded kristen.\n- N'hon deus urz ebet hag a zellfe ouz ar merc'hed, eme Vaxim, rak-se 'ta, n'az pezo ket da c'houlenn; koulskoude, ec'h i d'ar prizon.\nPa oe êt, Maxim a glaskas c'hoaz dont a benn eus Nikandr. Heman a respontas e oa kristen. Neuze, ar gouarner a droas ouz Marsian :\n- Ha te, Marsian ?\nAr pez a lavar ma c'hamarad, m'hel lavar ive.\n- Neuze, eme Vaxim, ec'h efet d'ar prizon, ha hepdale, nemet chench a rafec'h, ho pezo tôl ar maro.\nEur rniz goude, e oent digaset adarre da gaout ar gouarner.\n- Nikandr ha Marsian, eme Vaxim, amzer ho peus bet d'ober ho sonj; sentet eta ouz urziou an impalaered.\nAr verzerien ne blegjont ket hag ar gouarner a roas neuze urz d'o dibennan.\n- Ar peuc'h ra vezo ganac'h, gouarner ar bed-man ! a lavaras asamblez an daou gondaonet.\nLaouen oant o vale d'ar maro, ha trugarekât a rênt an Otrou Doue da vezan roët d'eze ar c'hras da skuilh o gwad evit Jezuz-Krist.\nEn kichen Marsian, gant e gerent, e oa ive e wreg; houman a oa paganez hag a hirvoude, hag a roge he dilhad en eur vont gant he hent :\n- Kemer true ouzin, a lavare d'he fried; sell ouz da grouadur bihan, ha n'ez ket d'ober dismeganz warnomp evelse !\n- Betek pegeit, eme Varsian, e chomo Satan da zallan da spered ha da galon ! Pella diouzimp ha lôsk ac'hanomp da vale d'ar verzerenti !\nHag e lavaras da Zotikus, eur mignon d'ezan, a valee en e gichen, ober d'e bried mont endro.\nPa oe en em gavet war dachen ar verzerenti, Marsian a zellas endro d'ezan, hag o welet Zotikus, e reas sin d'ezan d'ober d'e bried tostât.\n- Pella breman diouzin, emezan, en han' Doue, rak n'eo ket dereat e welfes ac'hanon o lidan ma merzerenti epad m'eman c'hoaz da ene dindan galloud an drouk-spered.\n- Otrou Doue holl-c'halloudek, kemeret anezan dindan ho skoazel.\nMarsian ha Nikandr a roas pok ar peuc'h an eil d'egile; pa oant o 'n ern zispartian evit daoulinan dirak ar bourreo, Marsian a welas Daria, gwreg Nikandr, a glaske, eur wech c'hoaz, gwelet he gwaz; kinnig a reas an dorn d'ezi d'he c'has da gaout an hini a glaske.\n- O ma fried, emezi, bezet kalonek ha dalc'het start; dek vla am eus tremenet em bro, dispartiet diouzoc'h, o c'hedal kaout digant Doue ar blijadur d'ho kwelet o tizrei. Hen bet am eus, ha breman ho meulan dre ma ret ar pez a ret ; eun enor a vezo evidon bezan pried eur merzer.\nAr bourreo a dostaas; mouchan reas pennou ar verzerien, ha rei a reas d'eze tol ar maro. Kement-man a c'hoarvezas er zav-heol, war-dro ar bla 300 goude donedigez Hon Zalver.\nS A NT HERBOT\nHirie ec'h enorer c'hoaz en hon bro sant Herbot, a oa mab da dudchentil pinvidik eus Breiz-Veur, hag a deuas abred en Arvor. Dibab a reas e chomaj en kreiz ar c'hoajou, 'vit gallout ober gwelloc'h a ze anaoudegez gant Doue, o vezan pell diouz an dud. Al loened goue a douje d'ezan, hag ar baganed kelennet gantan a digemere ar vadeziant. War douar parouz Berrien e vevas pell amzer hag mo e varvas. E ve hag e chapel a zo en Plonevez-ar-Faou.\nSant Herbot a zo unan eus ar re muian brudet e-touez ar zent breton. Dre-holl an eus chapeliou ha skeudennou. Plouaret, Kavan, Ploulec'h, Plouneve-Kintiu o deus beb a chapel gwestlet d'ezan.\nPôtred yaouank, hag a zo kurunen gaer hoc'h ugent vla o vleunian war ho tâl, hag a yelo hepdale da zerviji ar vro, ar gentel-man a zo evidoc'h.\nBetek hen, epad ma oac'h er gêr, evit ober mal n'ho peus bet ken d'ober nemet heuilh ar re-all; er c'hazern ne c'hoarvezo ket evelse; red e vezo d'ec'h alïes, evit heuilh hent ar furnez, ober dishenvel diouz ar re-all; arabad d'ec'h kaout aon d'hen ober.\nGret ar pez a welfet a vezo mat; tec'het diouz ar pez a welfet a vezo drouk, ha lôsket goude-ze an teodou da vale; unan bennak.a glasko gant e waperez mi ret ouzoc'h d'ober ho tever; mar hen gret, daoust da bep tra, an holl a lavaro en goueled o c'halon : « Mat ! ar re-ze a zo tud ! »\nHa red eo e c'hellfed lavaret kement-se ac'hanoc'h, rak ne ver mui bugale da ugent vla. En em gavet oc'h da zont en oad eu eun amzer a reuz hag a zispac'h. Gwell aze; digare ho pezo da stourm, ha seul-vui e vezo klasket diframman diganec'h fe koz ho tadou, ha seul-vui e talc'hfet d'ezi start, hag e heuilhfet anezi pen-da-ben.\nKaret ive ho pro, muioc'h evit an dud-all, p'eo gwir oc'h soudarded; muioc'h evit ar zoudarded-all, p'eo gwir oc'h kristenien. Gant ma sellfet, beb an amzer, ouz ar bed-all, e refet mat ho tever er bed-man.


Kuzuliadeg Etrebroadel ar Pouezioù hag ar Muzulioù - Wikipedia\nKuzuliadeg Etrebroadel ar Pouezioù hag ar Muzulioù\nKuzuliadeg Etrebroadel ar Pouezioù hag ar Muzulioù (CIPM evit an anv ofisiel Comité international des poids et mesures) a zo unan eus an tri aozadur savet evit delc'her ar sistem unanennoù etrebroadel (SI) evel ma oa bet termenet gant Kenemglev ar metr. C'hoarvezout a ra eus triwec'h den a zeu eus Stadoù ezel eus Kenemglev ar metr. He c'harg pennañ eo diogeliñ peurunvanidigezh an unanennoù muzuliañ, ha seveniñ a ra ar garg-se gant he labour dezhi hec'h-unan pe gant he c'hinnigoù a ro da lenn da Gendalc'h Meur ar Pouezioù hag ar Muzulioù.\nEn em vodañ a ra ar CIPM bep bloaz e Burev Etrebroadel ar Pouezioù hag ar Muzulioù (BIPM, Bureau international des poids et mesures), ha breutaat a ra an dezrevelloù kinniget dezhi gant he C'huzuliadegoù Aliañ. Embann a ra un dezrevell bloaziek diwar-benn stad melestradurel ha arc'hantel ar BIPM evit gouarnamantoù ar Stadoù ezel eus Kenemglev ar metr.\nNevez 'zo he deus lakaet ar CIPM ar pouez war savidigezh ar Mutual Recognition Arrangement (MRA : Renkamant Anavezout Kenetre), anezhañ ur framm evit ma c'hello ar Stadoù ezel eus Kenemglev ar Metr degemer kenetrezo ar muzulioù kaset da benn en o labourvaoù broadel ketep.\nDiwar-benn MRA ar CIPM :\nhttp://www1.bipm.org/fr/convention/mra/ (e galleg)\nhttp://www1.bipm.org/en/convention/mra/ (e saozneg)\nAdtapet diwar « https://br.wikipedia.org/w/index.php?title=Kuzuliadeg_Etrebroadel_ar_Pouezioù_hag_ar_Muzulioù&oldid=1461276 »\nDernière modification le 4 Ebr 2013, à 13:21\nKemmoù diwezhañ degaset d'ar bajenn-mañ d'an 4 Ebr 2013, da 13:21.


Selaou ar podkast An abadenn radio kinniget e video Podkastoù all an abadenn\nE 2009 eo bet embannet koñchennoù Lanig Rouz gant Arkae hag adembannet int bet e miz Meurzh 2022. Kontañ a ra Lanig Rouz en danevelloù-mañ e vugaleaj etre an daou vrezel ha skrivet int bet gantañ e brezhoneg war-eeun.\nAnaoudegezh 'vez graet er podkastoù-mañ gant buhez an dud o chom e maezioù Bro-Gerne e kerzh ar bloavezhioù 1920-40. Un testeni ral skrivet e brezhoneg Kernev an hini eo gant meur a dro lavar deus ar vro ‘barzh.\nEnrollet eo bet ar c’hoñchennoù e brezhoneg gant Reun Rest a orin deus an Erge Vras e studioioù Radio Kerne.\nDaouzek koñchenn a zo da selaou war lec'hienn Radio Kerne, met tu zo deoc'h selaou un nebeud amañ dindan war lec'hienn Bed ar Brezhoneg.\nAr podkast kinniget gant Brezhoweb\n1. Ma c’hi du ha miz du\n2. Da foar gan ar c’harr skaouet, lodenn gentañ\n3. Da foar gan ar c’harr skaouet, eil lodenn\n4. Da Gemper gant ar c’harr boutin